LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL žemės ūkio ministro 2008 m. VASARIO 6 d. įsakymO Nr. 3D-59 „dĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PIRMAS ŽEMĖS ŪKIO PASKIRTIES ŽEMĖS APŽELDINIMAS MIŠKU“ ĮGYVENDINIMO TAISYKLIŲ PATVIRTINIMO“ PAKEITIMO

2013 m. gegužės 2 d. Nr. 3D-313

Vilnius

P a k e i č i u Lietuvos kaimo plėtros 2007–2013 metų programos priemonės „Pirmas žemės ūkio paskirties žemės apželdinimas mišku“ įgyvendinimo taisykles, patvirtintas Lietuvos Respublikos žemės ūkio ministro 2008 m. vasario 6 d. įsakymu Nr. 3D-59 „Dėl Lietuvos kaimo plėtros 2007–2013 metų programos priemonės „Pirmas žemės ūkio paskirties žemės apželdinimas mišku“ įgyvendinimo taisyklių patvirtinimo“ (Žin., 2008, Nr. 17-586; 2012, Nr. 14-620), ir išdėstau jas nauja redakcija (pridedama).

Žemės ūkio ministras	Vigilijus Jukna

PATVIRTINTA

Lietuvos Respublikos žemės ūkio ministro

2008 m. vasario 6 d. įsakymu Nr. 3D-59

(Lietuvos Respublikos žemės ūkio ministro

2013 m. gegužės 2 d. įsakymo Nr. 3D-313

redakcija)

LIETUVOS KAIMO PLĖTROS 2007–2013 METŲ PROGRAMOS PRIEMONĖS „PIRMAS ŽEMĖS ŪKIO PASKIRTIES ŽEMĖS APŽELDINIMAS MIŠKU“ ĮGYVENDINIMO TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Pirmas žemės ūkio paskirties žemės apželdinimas mišku“ įgyvendinimo taisyklių (toliau – Taisyklės) tikslas – detalizuoti paramos pagal Lietuvos kaimo plėtros 2007–2013 metų programos priemonę „Pirmas žemės ūkio paskirties žemės apželdinimas mišku“ (toliau – Priemonė) įgyvendinimo tvarką.

2. Taisyklės parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p. 1), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2011 m. liepos 14 d. Komisijos įgyvendinimo reglamentu (ES) Nr. 679/2011 (OL 2011
L 185, p. 57), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C(2007)5076, su paskutiniais pakeitimais, patvirtintais 2009 m. gruodžio 14 d. Komisijos sprendimu Nr. C(2009)10216 (toliau – Programa), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839; 2009, Nr. 43-1667), ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr. 18-830) (toliau – Programos administravimo taisyklės).

II. TAISYKLĖSE VARTOJAMI SUTRUMPINIMAI IR SĄVOKOS

3. Taisyklėse vartojami sutrumpinimai:

Agentūra – Nacionalinė mokėjimo agentūra prie Žemės ūkio ministerijos.

EŽŪFKP – Europos žemės ūkio fondas kaimo plėtrai.

Ministerija – Lietuvos Respublikos žemės ūkio ministerija.

RAAD – Aplinkos ministerijos regiono aplinkos apsaugos departamentas.

VMT – Valstybinė miškų tarnyba.

4. Taisyklėse vartojamos sąvokos:

Duomenų neatitiktis – pateiktų duomenų nesutapimas su tikrove, kai jų nepataisius negalima tinkamai administruoti paramos, apskaičiuoti jos sumos.

Greitai augantys medžiai – medžiai, kurių laikotarpis tarp dviejų kirtimų yra nuo 6 iki 15 metų.

Ilgalaikė sankcija – paramos dydžio sumažinimas, papildantis einamaisiais kalendoriniais metais paramos gavėjui taikomą sankciją ir galiojantis trejus kalendorinius metus nuo kalendorinių metų, kuriais buvo nustatytas pažeidimas. Ilgalaikė sankcija apskaičiuojama pagal Tiesioginių išmokų paraiškose deklaruoto ploto ir faktiškai nustatyto remiamo ploto skirtumą ir per trejus metus išskaičiuojama iš paramos išmokų, skiriamų pagal bet kurią iš reglamente (EB) Nr. 1698/2005 arba reglamente (EB) Nr. 73/2009 nurodytų paramos priemonių.

Įsipareigojimų perėmėjas – fizinis arba juridinis asmuo, perimantis iš pareiškėjo ir (arba) paramos gavėjo visus su Paramos paraiška susijusius įsipareigojimus.

Miško veisimas – miško želdinimas sklypuose, kuriuose prieš tai miškas neaugo.

Miško želdinimas (pagal Priemonę) – miško įveisimas sodinant miško medžių ir krūmų sodmenis.

Miško želdinimo ir žėlimo projektas – atsakingos institucijos patvirtintas dokumentas, kuriame aprašyti miško želdinimo darbai ir įveisto miško priežiūros ir apsaugos priemonės.

Paramos paraiška – šių Taisyklių 1 priede nustatytos formos dokumentas arba, jei paraiška teikiama internetu, elektroninės formos dokumentas, kurį turi užpildyti ir pateikti Agentūrai pareiškėjas, siekiantis gauti miško įveisimo išmoką pagal Lietuvos kaimo plėtros 2007–2013 metų programos priemonę „Pirmas žemės ūkio paskirties žemės apželdinimas mišku“.

Sąmoningas įsipareigojimų nevykdymas – daugiau nei vieną kartą nustatomas toks pat miško priežiūros ir apsaugos reikalavimų nesilaikymas.

Tiesioginių išmokų paraiška – Lietuvos Respublikos žemės ūkio ministro įsakymu tvirtinamose Tiesioginių išmokų už žemės ūkio naudmenų ir pasėlių plotus administravimo taisyklėse nustatytos formos dokumentas, kurį seniūnijoje pagal žemės ūkio valdos centro adresą arba elektroniniu būdu turi užpildyti pareiškėjas, siekiantis gauti įveisto miško priežiūros ir apsaugos išmoką ir (arba) prarastųjų pajamų kompensavimo išmoką pagal Lietuvos kaimo plėtros 2007–2013 metų programos priemonę „Pirmas žemės ūkio paskirties žemės apželdinimas mišku“.

Trumpos rotacijos plantaciniai želdiniai – vienos greitai augančių medžių ar krūmų rūšies želdiniai, nukertami ne vėliau kaip kas 15 metų.

Ūkininkas (pagal Priemonę) – fizinis arba juridinis asmuo, kuris didžiąją darbo laiko dalį skiria žemės ūkio veiklai ir iš jos uždirba bent 50 proc. visų savo pajamų.

Vienodai remiami įveisto miško plotai – įveisto miško plotai, už kurių hektarą skiriama vienodo dydžio parama.

Veisiamo miško plotas – Miško želdinimo ir žėlimo projekte nurodytas plotas, kurį sudaro suprojektuoti miško želdiniai, priešgaisrinės mineralizuotos juostos, elektros perdavimo linijų, magistralinių dujotiekių ir naftotiekių trasos, einančios per projektuojamus želdinius, neapželdinti žemės ruožai prie melioracijos griovių arba drenažo rinktuvų (pagal savivaldybės vykdomosios institucijos nustatytas sąlygas), neapželdintintos apsauginės juostos, besiribojančios su suprojektuotais želdiniais prie kelių ir vandens telkinių, neapželdintos juostos, suprojektuotos šalia kitų žemės savininkų sklypų, besiribojančių su suprojektuotais želdiniais.

Želdinamas plotas (pagal Priemonę) – plotas, kuriame sodinami sodmenys (išskyrus priešgaisrines mineralizuotas juostas, elektros perdavimo linijų, magistralinių dujotiekių ir naftotiekių trasas, einančias per projektuojamus želdinius, neapželdintus žemės ruožus prie melioracijos griovių arba drenažo rinktuvų (pagal savivaldybės vykdomosios institucijos nustatytas sąlygas), neapželdintinas apsaugines juostas, besiribojančias su suprojektuotais želdiniais prie kelių ir vandens telkinių, neapželdintas juostas, suprojektuotas šalia kitų žemės savininkų sklypų, besiribojančių su suprojektuotais želdiniais).

Žemės ūkio naudmenos – dirbamoji žemė, sodai, pievos, ganyklos, naudojamos arba tinkamos naudoti žemės ūkio augalams auginti.

Želdintina žemės ūkio paskirties žemė (pagal Priemonę) – geros agrarinės ir aplinkosaugos būklės žemė, naudojama arba tinkama naudoti žemės ūkio produktų gamybai, kurią ketinama apželdinti.

Kitos šiose Taisyklėse vartojamos sąvokos apibrėžtos Lietuvos Respublikos žemės ūkio, maisto ūkio ir kaimo plėtros įstatyme (Žin., 2002, Nr. 72-3009; 2008 Nr. 81-3174), Lietuvos Respublikos žemės ūkio ir kaimo verslo registro nuostatuose, patvirtintuose Lietuvos Respublikos Vyriausybės 2002 m. rugpjūčio 27 d. nutarimu Nr. 1351 (Žin., 2002, Nr. 84-3645; 2011, Nr. 25-1205), Programos administravimo taisyklėse, Programoje ir kituose teisės aktuose.

III. PRIEMONĖS TIKSLAI

5. Bendrasis tikslas – skatinti žemės ūkio produkcijos gamybai naudotos žemės apželdinimą mišku, kaip alternatyvų žemės panaudojimą, vystant miškų ūkio veiklą ir užtikrinant vietovės ekologinių ir aplinkosauginių sąlygų gerinimą klimato kaitos kontekste, taip pat sprendžiant nedarbo problemas kaimo vietovėse.

6. Specialieji tikslai:

6.1. padidinti šalies miškingumą;

6.2. sumažinti kaimo gyventojų priklausomybę nuo žemės ūkio veiklos;

6.3. padidinti vietovės ir žemės ūkio valdų ekonominę, ekologinę ir socialinę vertę;

6.4. sudaryti naujų užimtumo kaimo vietovėse galimybių;

6.5. sukurti papildomų pajamų šaltinių.

7. Veiklos tikslai:

7.1. skatinti žemės ūkio produkcijos gamybai naudojamos žemės ūkio paskirties žemės apželdinimą mišku;

7.2. plėtoti trumpos rotacijos plantacinių želdinių veisimą.

IV. GALIMI PAREIŠKĖJAI

8. Fiziniai (ne jaunesni kaip 18 metų amžiaus) ar juridiniai asmenys, kuriems želdintina žemės ūkio paskirties žemė, planuojama apželdinti mišku, priklauso nuosavybės teise, valstybinės žemės valdytojai. Valstybinės žemės valdytojai, neįregistravę žemės sklypo Nekilnojamojo turto registre, privalo pateikti Lietuvos Respublikos Vyriausybės nutarimą, patvirtinantį valdymą patikėjimo teise ar valdymo teise, arba Lietuvos Respublikos Vyriausybės nutarimą, suteikiantį teisę valstybinėje miško žemėje vykdyti kompleksinę miškų ūkio veiklą – atkurti, prižiūrėti, saugoti miškus, racionaliai naudoti miškų išteklius ir prekiauti mediena bei miško ištekliais, ir VMT pažymą, kuria patvirtinama, kad valstybinės žemės valdytojas želdomame sklype turi teisę vykdyti kompleksinę miškų ūkio veiklą, ir šio sklypo planą.

V. TINKAMUMO KRITERIJAI

9. Pareiškėjo tinkamumas gauti paramą vertinamas pagal Paramos paraiškos pateikimo dieną pareiškėjo pateiktus ir atitinkamais dokumentais pagrįstus duomenis, taip pat viešuosiuose registruose esančius duomenis. Jei šie duomenys skiriasi, vadovaujamasi registruose esančiais duomenimis. Priemonės tinkamumo kriterijai yra šie:

9.1. pareiškėjo žemės ūkio valda turi būti registruota Lietuvos Respublikos žemės ūkio ir kaimo verslo registre Lietuvos Respublikos žemės ūkio ministro 2008 m. gegužės 15 d. įsakymo Nr. 3D-278 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ (Žin., 2008, Nr. 58-2192) nustatyta tvarka;

9.2. pareiškėjai neturi turėti įsiskolinimų Lietuvos Respublikos valstybės biudžetui ir Valstybinio socialinio draudimo fondui (atitiktis šiam kriterijui tikrinama Paramos paraiškos vertinimo metu). Ši nuostata gali būti netaikoma įstaigoms, kurių veikla finansuojama iš valstybės ar savivaldybės biudžeto, juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai;

9.3. pareiškėjas iš teritorinio žemėtvarkos skyriaus yra gavęs leidimą įveisti mišką ne miško žemės sklype, išskyrus atvejus, kai miškas veisiamas žemės ūkio naudmenose, esančiose miškų ūkio paskirties žemėje. Veisiamo miško plotas negali būti didesnis negu nurodytas leidime. Prie leidimo įveisti mišką ne miško žemės sklype turi būti pridėtas žemės sklypo planas su pažymėtu žemės sklypu ar jo dalimi, kurioje leidžiama veisti mišką;

9.4. vientiso veisiamo miško plotas turi būti ne mažesnis kaip 0,5 ha, išskyrus atvejus, kai veisiamo miško plotas ribojasi su mišku (t. y. tampa jau esančio miško dalimi) ar ribojasi su veisiamu mišku, už kurį yra skirta parama, ir laikomasi numatytų įsipareigojimų pagal Kaimo plėtros 2004–2006 metų plano priemonę „Žemės ūkio paskirties žemės apželdinimas mišku“ ar Lietuvos kaimo plėtros 2007–2013 metų programos priemones – „Pirmas žemės ūkio paskirties žemės apželdinimas mišku“ ar „Pirmas ne žemės ūkio paskirties ir apleistos žemės ūkio paskirties žemės apželdinimas mišku“;

9.5. kai planuojama veisti mišką žemėje, kuri yra valdoma bendra daline arba jungtine nuosavybės teise, vienas iš bendraturčių, teikdamas Paramos paraišką, turi pateikti notaro patvirtintą (notariško patvirtinto įgaliojimo pateikti nereikia, kai įgaliojantis asmuo yra juridinis asmuo ir įgaliojimą patvirtina įmonės antspaudu ir vadovo parašu) visų kitų bendraturčių sutikimą (įgaliojimą), kuriame išdėstomas sutikimas įveisti mišką jų žemės dalyje. Įgaliotasis asmuo privalo užtikrinti atitiktį reikalavimams, siekiant gauti paramą miškui visame plote įveisti, jam prižiūrėti ir apsaugoti, gauti prarastųjų pajamų kompensavimo išmoką ir prisiimti visus kitus įsipareigojimus pagal Priemonę;

9.6. pareiškėjas turi turėti Miško želdinimo ir žėlimo projektą, kuris:

9.6.1. atitinka Taisyklių III skyriuje nurodytus tikslus, Miško atkūrimo ir įveisimo nuostatų, patvirtintų Lietuvos Respublikos aplinkos ministro 2008 m. balandžio 14 d. įsakymu Nr. D1-199 (Žin., 2008, Nr. 45-1702), reikalavimus;

9.6.2. patvirtintas VĮ miškų urėdijos, kurios veiklos teritorijoje yra žemės plotas, kuriame planuojama veisti mišką, miškų urėdo ar jo įgalioto valstybinio miškų pareigūno;

9.6.3. suprojektuotas taip, kad jo želdinių rūšinėje sudėtyje turi būti ne mažiau kaip 20 proc. lapuočių;

9.6.4. parengtas vienam kadastriniam ir (arba) taksaciniam miško sklypui ar jo daliai (išskyrus atvejį, kai miškas veisiamas keliuose kadastriniuose ir (arba) taksaciniuose miško sklypuose, besiribojančiuose vienas su kitu). Kai Miško želdinimo ir žėlimo projekte suprojektuotas miškas veisiamas daugiau nei viename kadastriniame ir (arba) taksaciniame miško sklype, šis projektas turi atitikti Taisyklių 9.6.5–9.6.7 punktų keliamus reikalavimus;

9.6.5. parengtas vienai miško želdinių rūšinės sudėties kategorijai;

9.6.6. parengtas vienodo palankumo ūkininkauti sklype;

9.6.7. parengtas vienodos naudojimo paskirties žemės sklype.

9.7. visas plotas, kuriame planuojama veisti mišką, paskutinius 2 metus iki Paramos paraiškos pateikimo deklaruotas Tiesioginių išmokų paraiškoje (kaip žemės ūkio naudmenos, už kurias mokamos išmokos) ir jame turi būti gaminama žemės ūkio produkcija (jei teikiant Paramos paraišką miškas jau yra įveistas, žemė, kurioje yra įveistas miškas, paskutinius 2 metus iki miško įveisimo turėjo būti deklaruota Tiesioginių išmokų paraiškoje ir toje žemėje turėjo būti gaminama žemės ūkio produkcija). Veisiamo miško plotas negali būti daugiau kaip 10 proc. didesnis nei paskutinius 2 metus deklaruotas Tiesioginių išmokų paraiškoje;

9.8. pareiškėjas / paramos gavėjas privalo turėti želdinamų medžių rūšių, nurodytų Miško dauginamosios medžiagos nuostatų, patvirtintų Lietuvos Respublikos aplinkos ministro 2003 m. spalio 29 d. įsakymu Nr. 521 (Žin., 2003, Nr. 108-4841; 2007, Nr. 128-5240), 1 priede, Pagrindinį miško dauginamosios medžiagos kilmės sertifikatą. Taip pat privaloma turėti visų želdinamų medžių ir krūmų įsigijimo dokumentus (jei pareiškėjas / paramos gavėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą);

9.9. duomenys Paramos paraiškoje turi atitikti Miško želdinimo ir žėlimo projekto duomenis;

9.10. veisiamo miško plotas turi būti pamatuotas, o lūžio kampai pagal Miško želdinimo ir žėlimo projekto brėžinį pažymėti stulpeliais;

9.11. parama teikiama veisiant medžių ir krūmų rūšis, nurodytas 1 lentelėje;

9.12. išlaidos, susijusios su Miško želdinimo ir žėlimo projekto įgyvendinimu, negali būti finansuojamos iš kitų nacionalinių programų ir Europos Bendrijos fondų;

9.13. paramos gavėjas, gaunantis miško priežiūros ir apsaugos ir prarastųjų pajamų kompensavimo išmokas, visoje valdoje turi laikytis kompleksinės paramos reikalavimų, kurie apima reikalavimus, numatytus Valdymo reikalavimų ir trąšų bei augalų apsaugos produktų naudojimo reikalavimų apraše, patvirtintame Lietuvos Respublikos žemės ūkio ministro 2008 m. sausio 16 d. įsakymu Nr. 3D-23 (Žin., 2008, Nr. 9-319; 2012, Nr. 152-7793), ir Žemės ūkio naudmenų geros agrarinės ir aplinkosaugos būklės reikalavimų apraše, patvirtintame Lietuvos Respublikos žemės ūkio ministro 2007 m. liepos 10 d. įsakymu Nr. 3D-327 (Žin., 2007, Nr. 78-3157; 2010, Nr. 97-5049);

1 lentelė

Remiamos medžių rūšys, iš kurių formuojamas medynas:
Spygliuočiai:
paprastoji pušis Pinus sylvestris L.
paprastoji eglė Picea abies (L.) H. Karst.
europinis maumedis Larix decidua Mill.
europinis kukmedis Taxus baccata L.
Kietieji lapuočiai:
paprastasis ąžuolas Quercus robur L., bekotis ąžuolas Quercus petraea Liebl.
paprastasis bukas Fagus sylvatica L.
paprastasis uosis Fraxinus excelsior L.
paprastasis klevas Acer platanoides L.
kalninė guoba Ulmus glabra Huds.
paprastasis skirpstas Ulmus minor Mill.
paprastoji vinkšna Ulmus laevis Pall.
paprastasis skroblas Carpinus betulus L.
Minkštieji lapuočiai:
beržas Betula L.
juodalksnis Alnus glutinosa L.
mažalapė liepa Tilia cordata Mill.
drebulė Populus tremula L., hibridinė drebulė Populus tremula×Populus tremuloides
Kiti medžiai ir krūmai:
erškėtis Rosa L., gudobelė Crataegus L., paprastoji ieva Padus avium Mill., paprastoji kriaušė Pyrus communis L., miškinė kriaušė Pyrus pyraster (L.) Burgsd, miškinė obelis Malus sylvestris (L.) Mill., europinis ožekšnis Euonymus europaeus L., karpotasis ožekšnis Euonymus verrucosus Scop., paprastasis putinas Viburnum opulus L., paprastasis sausmedis Lonicera xylosteum L., raudonoji sedula Cornus sanquinea L., juodasis serbentas Ribes nigrum L., raudonasis serbentas Ribes rubrum L., kalninis serbentas Ribes alpinum L., dygioji slyva Prunus spinosa L., paprastoji vyšnia Cerasus vulgaris Mill., raugerškis Berberis L., paprastasis šaltekšnis Frangula alnus Mill., dygioji šunobelė Rhamnus cathartica L., paprastasis šermukšnis Sorbus aucuparia L., paprastasis lazdynas Corylus avellana L., kadagys Juniperus L.
Greitai augančių medžių rūšys:
tuopa, drebulė Populus L., Populus tremula×Populus tremuloides
baltalksnis Alnus incana (L.) Moench

PASTABA. 1 lentelės dalyje „Kiti medžiai ir krūmai“ nurodytas kadagys Juniperus L. yra spygliuotis, visos kitos medžių ir krūmų rūšys yra lapuočiai.

9.14. veisiant mišką Natura 2000 teritorijose pareiškėjas privalo pateikti pažymą, išduotą saugomos teritorijos direkcijos pagal žemės valdos buvimo vietą, kurioje nurodyta, kad galima veisti mišką Natura 2000 teritorijoje (pažyma išduodama Valstybinės saugomų teritorijų tarnybos prie Aplinkos ministerijos nustatyta tvarka). Nacionalinių saugomų teritorijų ir Natura 2000 tinklo teritorijų paskirstymas yra patvirtintas Valstybinės saugomų teritorijų tarnybos prie Aplinkos ministerijos direktoriaus 2006 m. birželio 16 d. įsakymu Nr. 103V.

10. Parama neteikiama, jei:

10.1. pareiškėjas Paramos paraiškoje, pridedamuose ar pagal paklausimą pateiktuose dokumentuose sąmoningai pateikė neteisingą informaciją;

10.2. pareiškėjas / paramos gavėjas ar jo sutuoktinis yra paramos gavėjas pagal Kaimo plėtros 2004–2006 metų plano priemonę „Ankstyvo pasitraukimo iš prekinės žemės ūkio gamybos rėmimas“, taip pat pagal Programos priemonę „Ankstyvas pasitraukimas iš prekinės žemės ūkio gamybos“;

10.3. pareiškėjui yra iškelta byla dėl bankroto;

10.4. yra priimtas galutinis sprendimas dėl:

10.4.1. pareiškėjo, ketinusio ir (arba) gavusio paramą iš Specialiosios žemės ūkio ir kaimo plėtros paramos programos (SAPARD), Europos žemės ūkio orientavimo ir garantijų fondo, Europos žemės ūkio fondo kaimo plėtrai (EŽŪFKP), Žuvininkystės orientavimo finansinio instrumento, Europos žuvininkystės fondo, paramos teikimo ar sutarties sąlygų pažeidimo, apie kurį teisės aktų nustatyta tvarka buvo pranešta Europos Komisijai. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

10.4.2. paramos mokėjimo nutraukimo dėl padaryto pažeidimo. Tokiu atveju pareiškėjas neturi teisės pretenduoti į paramą vienerius metus nuo galutinio sprendimo priėmimo;

10.4.3. pareiškėjo įvykdytos nusikalstamos veikos ar administracinio teisės pažeidimo, susijusio (-ių) su parama. Tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo.

11. Paramos apribojimai:

11.1. parama miškui įveisti valstybinėje žemėje teikiama tik miško įveisimo išlaidoms kompensuoti. Miško priežiūros ir apsaugos, prarastųjų pajamų kompensavimo išmokos nemokamos;

11.2. parama neskiriama pareiškėjams ir jų sutuoktiniams, kurie gauna ankstyvo pasitraukimo iš prekinės žemės ūkio gamybos paramą;

11.3. parama neskiriama kalėdiniams medeliams auginti, laukų apsauginėms juostoms apželdinti ir veisti greitai augančių medžių želdinius, kurių laikotarpis tarp dviejų kirtimų yra ne ilgesnis nei 5 metai;

11.4. parama neskiriama iškirstam miškui atsodinti ir savaime mišku apaugusiems plotams;

11.5. želdinant trumpos rotacijos plantacinius želdinius, kurių laikotarpis tarp dviejų kirtimų yra nuo 6 iki 15 metų, parama teikiama tik jų įveisimo išlaidoms kompensuoti. Miško priežiūros ir apsaugos, prarastųjų pajamų kompensavimo išmokos nemokamos;

11.6. parama neskiriama antrą kartą veisiant mišką tame pačiame plote;

VI. PAREIŠKĖJO IR PARAMOS GAVĖJO ĮSIPAREIGOJIMAI IR JŲ PERLEIDIMAS

12. Paramos gavėjai įsipareigoja 15 metų vykdyti kartu su Paramos paraiška pateiktą Miško želdinimo ir žėlimo projektą, vadovaudamiesi miškų ūkio veiklą reglamentuojančiuose teisės aktuose nurodytomis nuostatomis.

13. Paramos gavėjas per 10 darbo dienų nuo miško įveisimo, tačiau ne vėliau nei iki einamųjų metų, kai buvo įveistas miškas, lapkričio 1 d., Agentūrai pristato želdinamų medžių rūšių Pagrindinį miško dauginamosios medžiagos kilmės sertifikatą, želdinamų medžių ir krūmų įsigijimo dokumentus (jei pareiškėjas / paramos gavėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą).

14. Pareiškėjas / paramos gavėjas, pateikęs Paramos paraišką artimiausiu Tiesioginių išmokų paraiškų teikimo metu pagal žemės ūkio valdos centro adresą, seniūnijoje ar internetu prisijungus prie paraiškų priėmimo informacinės sistemos (http://paseliai2013. vic. lt), o vėliau kasmet iki to laiko, kol įveisiamas miškas, atliekami įveisto miško priežiūros ir apsaugos darbai ir vykdomi prisiimti įsipareigojimai, Tiesioginių išmokų paraiškoje privalo deklaruoti veisiamą miško sklypą ir pateikia žemėlapio fragmentus su juose pažymėtomis įveisiamo miško sklypų ribomis. Tiesioginių išmokų paraiška pildoma, teikiama, joje keičiami duomenys ir atliekami kiti veiksmai Lietuvos Respublikos žemės ūkio ministro įsakymu kiekvienais metais tvirtinamose Tiesioginių išmokų administravimo bei kontrolės taisyklėse numatyta tvarka. Tiesioginių išmokų paraiškoje veisiamo miško ploto deklaruoti nereikia, kai paramos gavėjui nėra skiriamos įveisiamo miško priežiūros ir apsaugos ir prarastųjų pajamų kompensavimo išmokos.

15. Pareiškėjas / paramos gavėjas įsipareigoja:

15.1. nekeisti projekto įgyvendinimo vietos ir sąlygų;

15.2. nuo Paramos paraiškos tinkamumo įvertinimo iki to momento, kol vykdomi prisiimti įsipareigojimai, be rašytinio Agentūros sutikimo neparduoti ir kitaip neperleisti kitam asmeniui už paramos lėšas įgyto turto (už paramos lėšas įgytas turtas gali būti parduotas ar kitaip perleistas trečiajai šaliai tik tuomet, kai veiklos pobūdis išlieka tas pats ir yra gautas rašytinis Agentūros sutikimas).

16. Pareiškėjai / paramos gavėjai, Agentūrai leidus, gali perleisti įsipareigojimus (likusiai įsipareigojimų laikotarpio daliai) kitam subjektui, jei įsipareigojimų perėmėjas raštu prisiima įsipareigojimus, žemės sklypą, kuriame veisiamas ar įveistas miškas, savo vardu įregistruoja Nekilnojamojo turto registre Lietuvos Respublikos civilinio kodekso (Žin., 2000, Nr. 74-2262) nustatyta tvarka ir įregistruoja žemės ūkio valdą Lietuvos Respublikos žemės ūkio ir kaimo verslo registre Lietuvos Respublikos žemės ūkio ministro 2008 m. gegužės 15 d. įsakymo Nr. 3D-278 (Žin., 2008, Nr. 58-2192) nustatyta tvarka. Jeigu įsipareigojimai neperimami, paramos gavėjas privalo grąžinti suteiktą paramą.

17. Pareiškėjui / paramos gavėjui mirus arba nenugalimos jėgos (force majeure) atveju, dėl kurių paramos gavėjas negali vykdyti prisiimtų įsipareigojimų, įsipareigojimus gali perimti kitas subjektas. Tokiu atveju įsipareigojimų perėmėjas sklypą, kuriame veisiamas miškas, savo vardu įregistruoja Nekilnojamojo turto registre Lietuvos Respublikos civilinio kodekso nustatyta tvarka ir užregistruoja žemės ūkio valdą Lietuvos Respublikos žemės ūkio ir kaimo verslo registre Lietuvos Respublikos žemės ūkio ministro 2008 m. gegužės 15 d. įsakymo Nr. 3D-278 nustatyta tvarka. Teisių ir įsipareigojimų perėmimas galimas tik suderinus su Agentūra.

18. Pareiškėjo / Paramos gavėjo mirties atveju dėl įsipareigojimų perėmimo į Agentūrą galima kreiptis iki įsipareigojimų galiojimo pabaigos. Įsipareigojimų perėmėjui bus taikomos tos pačios sankcijos, kaip ir buvo numatytos paramos gavėjui už įsipareigojimų nevykdymą.

19. Visus perleidėjo įsipareigojimus, kylančius įgyvendinant Priemonę, ir paramą gali perimti tik vienas subjektas.

20. Asmuo, pretenduojantis perimti įsipareigojimus, privalo atitikti Taisyklėse nustatytus pareiškėjo tinkamumo kriterijus ir perimti visus pareiškėjo Paramos paraiškos teikimo metu prisiimtus įsipareigojimus.

21. Asmuo, pretenduojantis perimti įsipareigojimus, Agentūrai privalo pateikti prašymą dėl įsipareigojimų perėmimo (jei įsipareigojimai perimami dėl paramos gavėjo mirties ir paveldėtojai nesusitaria dėl įsipareigojimų ir paramos perėmimo, paramos mokėjimas nutraukiamas, išmokėtos paramos grąžinti nereikia).

22. Jei įsipareigojimų perleidėjas yra priskirtas „ūkininkų“ kategorijai ir gauna didesnes prarastųjų pajamų kompensacines išmokas, įsipareigojimų perėmėjas, siekiantis gauti taip pat didesnes prarastųjų pajamų kompensacines išmokas, privalo pateikti praėjusių metų pajamų mokesčių deklaraciją (jei įsipareigojimų perėmėjas yra fizinis asmuo) arba turi pateikti žemės ūkio ministro 2003 m. vasario 26 d. įsakymu Nr. 3D-66 „Dėl Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodikos patvirtinimo“ (Žin., 2009, Nr. 88-3782) patvirtintą pažymą apie žemės ūkio veiklos subjekto pajamas per praėjusius kalendorinius metus“ (jei įsipareigojimų perėmėjas yra juridinis asmuo). Jei įsipareigojimų perleidėjas yra priskirtas „kitų“ kategorijai, įsipareigojimų perėmėjas negali pretenduoti į „ūkininkų“ kategoriją ir siekti didesnių prarastųjų pajamų kompensacinių išmokų, tokiu atveju įsipareigojimų perėmėjas yra priskiriamas „kitų“ kategorijai ir jam mokamos mažesnės prarastųjų pajamų kompensacinės išmokos.

23. Pareiškėjai / paramos gavėjai Lietuvos Respublikos civilinio kodekso nustatyta tvarka gali įgalioti kitus asmenis rūpintis paramos administravimu.

24. Tiesioginių išmokų paraiškoje deklaravus mažesnį už nurodytąjį Paramos paraiškoje ar nustatytą patikros vietoje metu veisiamo miško plotą, įsipareigojimai privalo būti vykdomi veisiamo miško sklype, už kurį yra išmokėta miško įveisimo išmoka.

VII. PARAMOS PARAIŠKŲ PILDYMAS, TEIKIMAS IR REGISTRAVIMAS

25. Paramos paraiškos forma pateikiama šių Taisyklių 1 priede ir skelbiama Ministerijos ir Agentūros interneto svetainėse adresais: www.zum.lt ir www.nma.lt. Paramos paraišką pildant elektroniniu formatu internetiniame Agentūros portale adresu https://portal.nma.lt, duomenų įvedimo į paramos paraišką laukų išsidėstymas ir pavadinimai gali skirtis nuo spausdintinės (popieriuje teikiamos) formos.

26. Paramos paraiška pildoma lietuvių kalba. Kita kalba užpildytos Paramos paraiškos nepriimamos.

27. Paramos paraiška pildoma ranka arba kompiuteriu.

28. Už Paramos paraiškoje ir kituose dokumentuose pateiktus duomenis atsako juos pateikę pareiškėjai.

29. Pareiškėjas su Paramos paraiška ir reikalaujamais pateikti dokumentais gali pateikti kitus papildomus dokumentus, kurie, jo manymu, gali būti svarbūs vertinant Paramos paraišką.

30. Iškilus specifiniams su Paramos paraiškos vertinimu ar pareiškėjo veikla susijusiems klausimams, pareiškėjo gali būti paprašyta pateikti papildomų dokumentų.

31. Užpildytas Paramos paraiškas ir reikalaujamus dokumentus nustatytu laiku priima ir registruoja Agentūra Programos administravimo taisyklėse nurodytais adresais.

32. Paramos paraiškos pateikimo būdai:

32.1. Pareiškėjas užpildytą ir popieriuje atspausdintą Paramos paraiškos formą (1 priedas) kartu su reikalingais dokumentais Programos administravimo taisyklėse nurodytais adresais Agentūrai gali pateikti asmeniškai arba atsiųsti paštu (siunčiant Paramos paraišką paštu, pareiškėjas privalo pasirašyti Paramos paraiškoje nurodytose vietose; kartu su Paramos paraiška siunčiamų dokumentų kopijos turi būti patvirtintos pareiškėjo parašu). Kai Paramos paraiška atsiunčiama paštu, Agentūra užregistruoja Paramos paraišką ir išsiunčia Paramos paraiškos užregistravimo patvirtinimo dokumentą pareiškėjui. Kai Paramos paraiška Agentūrai pateikiama asmeniškai pareiškėjo arba įgalioto asmens, turi būti pateikiamas Paramos paraiškos originalas ir reikalaujami dokumentai arba pareiškėjo ar įgalioto asmens parašu patvirtintų su paraiška pateiktų dokumentų kopijos.

32.2. Paramos paraišką galima užpildyti ir pateikti elektroniniu būdu informaciniame portale adresu https://portal.nma.lt. Tokiu atveju Paramos paraiška internetu teikiama tik asmeniškai, įgaliotas asmuo negali teikti paramos paraiškos. Prie Paramos paraiškos pridedami dokumentai turi būti elektroninės formos (jeigu dokumentas pateiktas popieriuje, jis turi būti nuskenuotas ir pateiktas kartu su Paramos paraiška).

33. Pagrindinio miško dauginamosios medžiagos kilmės sertifikato ir sodmenų įsigijimo dokumentų (jeigu pareiškėjas / paramos gavėjas miško sodmenų nepirko, krovinio važtaraščio ar perdavimo–priėmimo akto) kopijos, patvirtintos paramos gavėjo parašu, Agentūrai gali būti siunčiamos paštu ir (arba) paramos gavėjo pateikiamos atvykstant į Agentūrą. Pagrindinio miško dauginamosios medžiagos kilmės sertifikatas ir sodmenų įsigijimo dokumentai (jeigu pareiškėjas / paramos gavėjas miško sodmenų nepirko, krovinio važtaraštis ar perdavimo–priėmimo aktas) gali būti teikiami elektroniniu būdu per informacinį portalą tik tuo atjeju, jei Paramos paraiška pateikta elektroniniu būdu per informacinį portalą.

34. Pareiškėjas po Paramos paraiškos užregistravimo turi teisę raštu (jei paraiška pateikta Taisyklių 32.1 punkte numatytu būdu) arba elektroniniu būdu per informacinį portalą (jei paraiška pateikta Taisyklių 32.2 punkte numatytu būdu) pranešti Agentūrai apie jos atšaukimą ir pateikti naują Paramos paraišką kvietimo teikti Paramos paraiškas metu. Pareiškėjas gali pateikti tik vieną Paramos paraišką per vieną kvietimą teikti Paramos paraiškas.

35. Jei Paramos paraiškos tinkamumo vertinimo metu nustatoma, kad pareiškėjas neatitinka Taisyklėse keliamų reikalavimų, tačiau gali atitikti Programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ keliamus reikalavimus, pareiškėjas Agentūrai gali pateikti Paramos paraišką pagal Programos priemonę „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ nelaukiant Paramos paraiškų teikimo termino pradžios. Kartu su Paramos paraiška reikia pateikti prašymą išregistruoti paraišką pagal Programos priemonę „Pirmas žemės ūkio paskirties žemės apželdinimas mišku“.

VIII. PARAMOS PARAIŠKŲ VERTINIMAS

36. Išsami Paramos paraiškų vertinimo tvarka ir vertinimo terminai nurodyti Programos administravimo taisyklėse.

37. Vertinant pareiškėjų prioritetus nustatoma, kurios iš tinkamų finansuoti Paramos paraiškų atitinka šios Priemonės atrankos prioritetų kriterijus.

38. Paramos paraiškų prioritetai vertinami pagal atitiktį prioritetų kriterijams atmetimo būdu. Paramos paraiškos, atitinkančios pirmiau nurodytus kriterijus, turi pirmenybę prieš Paramos paraiškas, kurios atitinka kitus tolesnius kriterijus. Prioritetiniai vertinimo kriterijai:

38.1. pareiškėjas iki šiol nėra gavęs Europos Sąjungos paramos miškui veisti;

38.2. miškas (išskyrus trumpos rotacijos plantacinius želdinius) veisiamas fiziniams asmenims nuosavybės teise priklausančioje žemėje;

38.3. miškas veisiamas mažiau palankioje ūkininkauti vietovėje arba žemėje, kurios našumas įvertintas iki 32 balų, taip pat karstinių įgriuvų regione esančioje žemėje (informacija apie žemės palankumą ūkininkauti nurodyta Lietuvos Respublikos žemės ūkio ministro 2004 m. vasario 27 d. įsakyme Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111);

38.4. žemės sklypai, kuriuose planuojama veisti mišką, suformuoti žemės konsolidacijos projekte;

38.5. pareiškėjas yra miško savininkų asociacijos arba kooperatyvo narys.

39. Prioritetų vertinimas gali būti neatliekamas tuo atveju, jei bendra apskaičiuota paramos suma yra mažesnė arba lygi kvietimo teikti Paramos paraiškas planuojamai skirti paramos sumai.

IX. IŠMOKŲ DYDŽIAI IR PARAMOS IŠMOKĖJIMO TVARKA

40. Miško įveisimo, priežiūros ir apsaugos kompensacinės išmokos pagal želdinių sudėtį pateiktos 2 lentelėje.

2 lentelė

Miško želdinių rūšinės sudėties kategorijos	Miško įveisimo išmoka*, Lt už ha	Kasmetinė įveisto miško priežiūros ir apsaugos išmoka, Lt už ha

palanki ūkininkauti vietovė (70 proc.)	mažiau palanki ūkininkauti vietovė (80 proc.)

Spygliuočių su lapuočiais (ne mažiau kaip 20 proc.) ar minkštųjų lapuočių želdiniai ir (arba) žėliniai	4698,57	5369,79	1330,02
Spygliuočių ir (arba) minkštųjų lapuočių želdiniai su ne mažiau kaip 20 proc. kietųjų lapuočių ir (arba) liepų priemaiša	6264,76	7159,73	1551,69
Kietųjų lapuočių ir (arba) liepų želdiniai su spygliuočių ir (arba) minkštųjų lapuočių priemaiša iki 40 proc.	7830,95	8949,66	1773,36
Kietųjų lapuočių, liepų, selekcinių drebulių (įskaitant hibridines drebules) grynieji želdiniai	9397,14	10739,59	1773,36
Ąžuolų želdiniai, kai želdinamame plote pasodinta ir apsaugota individualiomis apsaugomis ne mažiau kaip 2500 vnt./ha ąžuolo sodmenų	14095,71	16109,38	2216,70
Greitai augančių hibridinių drebulių trumpos rotacijos plantaciniai želdiniai	9397,14	10739,59	-
Kitų greitai augančių medžių trumpos rotacijos plantaciniai želdiniai	4698,57	5369,79	-

Pastaba. Pareiškėjams mokamos išmokos už miško įveisimą, nurodytos 2 lentelėje, yra lygios 80 proc. vidutinių miško įveisimo išlaidų mažiau palankiose ūkininkauti vietovėse ir 70 proc. – palankiose ūkininkauti vietovėse. Į miško įveisimo išmoką yra įtrauktos ir miško įveisimo metu reikalingų jo priežiūros ir apsaugos priemonių išlaidos. Pasikeitus oficialiam lito ir euro santykiui, išmokos bus skaičiuojamos pagal naują santykį. Miško želdinių rūšinės sudėties kategorijų nustatymo metodika pateikiama Taisyklių 2 priede. Informacija apie mažiau palankias ūkininkauti žemes nurodyta Lietuvos Respublikos žemės ūkio ministro 2004 m. vasario 27 d. įsakyme Nr. 3D-72.

41. Pareiškėjas, atitinkantis visus Priemonės tinkamumo kriterijus paramai gauti, pretenduoja gauti miško įveisimo, miško priežiūros ir apsaugos, taip pat prarastųjų pajamų kompensavimo išmokas.

42. Miško įveisimo išmoka mokama tik už želdinamą plotą, o miško priežiūros ir apsaugos ir prarastųjų pajamų kompensavimo išmokos – už veisiamo miško plotą.

43. Miško priežiūros ir apsaugos išmoka pirmus penkerius metus mokama tiems paramos gavėjams, kurie gavo miško įveisimo išmoką. Tinkamumo kriterijai paramai gauti:

43.1. miškas tinkamai pasodintas, apsaugotas ir atitinka kartu su Paramos paraiška pateiktą Miško želdinimo ir žėlimo projektą;

43.2. jeigu miško želdinių apskaitos metais RAAD departamento rajono agentūros (nuo 2012 m. sausio 1 d. – VMT Miškų kontrolės skyriaus teritorinio poskyrio) valstybiniai miškų pareigūnai nustato, kad želdinių tankis neatitinka Miško atkūrimo ir įveisimo nuostatų reikalavimų, per artimiausius tris miško želdinimo sezonus nuo šio fakto nustatymo dienos miško želdiniai turi būti atsodinti sodmenimis, kad būtų įvykdyti su Paramos paraiška pateikto Miško želdinimo ir žėlimo projekto sprendiniai nekeičiant paramos sumos ir nenukrypstant nuo miško želdinių sudėties kategorijos. Atsodinęs miško želdinius paramos gavėjas Agentūrai iki metų, kuriais baigiasi trečiasis miško želdinimo sezonas po miško atsodinimo, gruodžio 15 d. privalo pateikti atsodintų miško sodmenų Pagrindinį miško dauginamosios medžiagos kilmės sertifikatą ir įsigijimo dokumentus (jeigu pareiškėjas / paramos gavėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą);

43.3. įveisto miško tolesnė želdinių priežiūra ir apsauga turi būti atliekama laikantis Miško želdinimo ir žėlimo projekte suprojektuotų priemonių ir Miško atkūrimo ir įveisimo nuostatų reikalavimų.

44. Skaičiuojant paramą naudojami Paramos paraiškoje, Tiesioginių išmokų paraiškoje, Miško želdinimo ir žėlimo projekte nurodyti ir patikros vietoje metu nustatyti duomenys.

45. Paramos paraiškos pateikimo metu jau įveisusiems mišką pareiškėjams išmokos mokamos, jei:

45.1. pareiškėjas atitinka visus paramos tinkamumo kriterijus;

45.2. miškas įveistas ne anksčiau nei prieš dvejus metus iki Paramos paraiškos pateikimo dienos.

46. Miško įveisimo data nustatoma remiantis data, kurią Agentūroje užregistruojami paramos gavėjo pateikti: želdinamų medžių rūšių Pagrindinis miško dauginamosios medžiagos kilmės sertifikatas ir želdinamų medžių ir krūmų įsigijimo dokumentai (jeigu pareiškėjas / paramos gavėjas miško sodmenų nepirko, krovinio važtaraštis ar perdavimo–priėmimo aktas). Jei paramos gavėjas mišką įveisia prieš pateikdamas Paramos paraišką, miško įveisimo data nustatoma remiantis RAAD rajono agentūros (nuo 2012 m. sausio 1 d. – VMT Miškų kontrolės skyriaus teritorinio poskyrio) valstybinio miškų pareigūno Pažymos apie miško želdinimo darbų kokybės įvertinimą išdavimo data.

47. Pareiškėjai, kurie Paramos paraiškos pateikimo metu miško dar neįveisė, privalo jį įveisti per tris artimiausius miško želdinimo sezonus (rudens sezoną iki einamųjų metų lapkričio 1 d., pavasario sezoną iki einamųjų metų liepos 1 d.) nuo Paramos paraiškos pateikimo dienos. Jei per minėtą laiką Agentūrai nėra pateikiamas želdinamų medžių rūšių Pagrindinis miško dauginamosios medžiagos kilmės sertifikatas, taip pat nepateikiami ir želdinamų medžių ir krūmų įsigijimo dokumentai (jei pareiškėjas / paramos gavėjas miško sodmenų nepirko, privalo pateikti jų krovinio važtaraštį ar perdavimo–priėmimo aktą), parama neteikiama (Paramos paraiška atmetama).

48. Sprendimas dėl miško įveisimo išmokos išmokėjimo priimamas per 120 kalendorinių dienų nuo to momento, kai paramos gavėjas Agentūrai pateikia Pagrindinį miško dauginamosios medžiagos kilmės sertifikatą, želdinamų medžių ir krūmų įsigijimo dokumentus (jei pareiškėjas miško sodmenų nepirko, paramos gavėjas pateikia sodmenų krovinio važtaraštį ar perdavimo–priėmimo aktą). Į 120 kalendorinių dienų terminą neįskaičiuojamas paklausimų paramos gavėjui išsiuntimo ir atsakymo gavimo, patikrų vietoje atlikimo laikotarpis.

49. Paramos gavėjui Agentūrai pateikus Pagrindinį miško dauginamosios medžiagos kilmės sertifikatą, želdinamų medžių ir krūmų įsigijimo dokumentus (jei pareiškėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą), per 40 kalendorinių dienų nuo dokumentų pateikimo dienos VMT Miškų kontrolės skyriaus teritorinio poskyrio valstybiniai miškų pareigūnai įveistame miške atliks miško želdinimo darbų kokybės įvertinimą (išskyrus atvejį, kai miškas įveistas prieš Paramos paraiškos pateikimą).

50. Jei miškas įveistas pavasarinio miško želdinimo metu – miško įveisimo metais rudenį ir antraisiais metais po miško įveisimo (skaičiuojant metus miško įveisimo metai neįskaičiuojami) VMT Miškų kontrolės skyriaus teritorinio poskyrio valstybiniai miškų pareigūnai įveistame miške atlieka miško želdinių / žėlinių apskaitą.

51. Jei miškas įveistas rudeninio miško želdinimo metu – pirmaisiais ir trečiaisiais metais po miško įveisimo (skaičiuojant metus miško įveisimo metai neįskaičiuojami) VMT Miškų kontrolės skyriaus teritorinio poskyrio valstybiniai miškų pareigūnai įveistame miške atliks miško želdinių / žėlinių apskaitą.

52. Šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus miško įveisimo metai neįskaičiuojami) VMT Miškų kontrolės skyriaus teritorinio poskyrio pareigūnai atliks įveisto miško želdinių / žėlinių kokybės vertinimą.

53. Paramos gavėjams, kuriems yra kompensuojamos tik miško įveisimo išlaidos, po sprendimo priėmimo skirti paramą penkerius metus VMT Miškų kontrolės skyriaus teritorinio poskyrio pareigūnai gali atlikti įveisto miško želdinių / žėlinių apskaitą arba kokybės vertinimą.

54. Jei, teikiant Paramos paraišką, miškas jau įveistas, kartu su Paramos paraiška reikia pateikti Pažymą apie miško želdinimo darbų kokybės įvertinimą (išduotą Regionų aplinkos apsaugos departamento rajono agentūros, o po 2012 m. sausio 1 d. VMT Miškų kontrolės skyriaus teritorinio poskyrio, valstybinio miškų pareigūno), želdinamų medžių rūšių miško sodmenų Pagrindinį miško dauginamosios medžiagos kilmės sertifikatą, želdinamų medžių ir krūmų įsigijimo dokumentus (jei pareiškėjas miško sodmenų nepirko, jis privalo pateikti jų krovinio važtaraštį ar perdavimo–priėmimo aktą). Pažymos apie miško želdinimo darbų kokybės įvertinimą pateikti kartu su Paramos paraiška nereikia tuo atveju, jei ši pažyma VMT Miškų kontrolės skyriaus teritorinio poskyrio valstybinių miškų pareigūnų teikiant Paramos paraišką dar neišduota. Kai Pažyma apie miško želdinimo darbų kokybės įvertinimą yra pateikta kartu su Paramos paraiška, sprendimas dėl paramos išmokėjimo priimamas per 40 darbo dienų (į šį terminą neįskaičiuojamas paklausimų paramos gavėjui išsiuntimo ir atsakymo gavimo, patikrų vietoje atlikimo laikotarpis) po Paramos paraiškos tinkamumo vertinimo pabaigos.

55. Parama skiriama nepažeidžiant valstybės pagalbos reikalavimų, vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5). Pareiškėjui per trejų fiskalinių metų laikotarpį pagal bet kurią paramos schemą teikiama de minimis pagalbos bendra suma negali viršyti 690 560 Lt (šeši šimtai devyniasdešimt tūkstančių penki šimtai šešiasdešimt litų). Įmone čia laikomas subjektas, užsiimantis ekonomine veikla, neatsižvelgiant į jo teisinį statusą. Į įmonės apibrėžimą įeina savarankiškai dirbantys asmenys, šeimos verslas, tarp jų amatai ir kita veikla, reguliariai ekonominę veiklą vykdančios ūkinės bendrijos ir asociacijos. Jei pareiškėjui / paramos gavėjui per einamuosius ir praėjusius dvejus fiskalinius metus teikiama de minimis pagalbos bendra suma pagal bet kurią paramos schemą viršija 690 560 Lt sumą, tokiu atveju parama einamaisiais fiskaliniais metais neišmokama.

56. Miško priežiūros ir apsaugos išmokos mokamos:

56.1. kai paramos gavėjas pagal valdos centro adresą seniūnijoje kasmet, kol vykdomi Priemonės įsipareigojimai, Tiesioginių išmokų paraiškoje deklaruoja įveisto miško plotą (Tiesioginių išmokų paraiška pildoma, teikiama, joje keičiami duomenys ir atliekami kiti veiksmai Lietuvos Respublikos žemės ūkio ministro įsakymu kiekvienais metais tvirtinamose Tiesioginių išmokų administravimo bei kontrolės taisyklėse numatyta tvarka) ir pateikia žemėlapio fragmentus, užpildytus vadovaujantis Žemės ūkio naudmenų, pasėlių ir kitų laukų ribų įbraižymo žemėlapiuose taisyklėmis, patvirtintomis atskiru Lietuvos Respublikos žemės ūkio ministro įsakymu, su juose pažymėtomis veisiamo miško sklypų ribomis;

56.2. jei teikiant Paramos paraišką miškas jau yra įveistas, išmokos pradedamos mokėti tais metais, kuriais įveisto miško plotas po Paramos paraiškos pateikimo yra deklaruotas Tiesioginių išmokų paraiškoje (jei Paramos paraiškos pateikimo metais įveisto miško plotas yra deklaruotas Tiesioginių išmokų paraiškoje, už tuos metus yra mokamos miško priežiūros ir apsaugos išmokos). Už laikotarpį nuo miško įveisimo iki Paramos paraiškos pateikimo išmokos už miško priežiūrą ir apsaugą nemokamos (išskyrus šiame Taisyklių punkte nurodytą atvejį).

57. Nustatant prarastųjų pajamų kompensavimo išmokas, pareiškėjai skirstomi į dvi kategorijas – „ūkininkus“ ir „kitus“:

57.1. „ūkininkų“ kategorijai priskiriami pareiškėjai, kurie didžiąją darbo laiko dalį skiria savo ūkyje vykdomai žemės ūkio veiklai ir iš jos uždirba bent 50 proc. visų savo pajamų. Jei pareiškėjas yra fizinis asmuo, jis iki Paramos paraiškos pateikimo dienos Valstybinėje mokesčių inspekcijoje turi būti deklaravęs praėjusių kalendorinių metų pajamas ir kartu su paraiška turi pateikti metinės pajamų mokesčių deklaracijos kopiją ir jos priedus, kuriuose nurodytos pareiškėjo pajamos iš ūkyje vykdomos veiklos. Jei pareiškėjas yra juridinis asmuo, kartu su paraiška turi pateikti žemės ūkio ministro 2003 m. vasario 26 d. įsakymu Nr. 3D-66 „Dėl Žemės ūkio veiklos subjektų pajamų dalies, gaunamos iš žemės ūkio veiklos, įvertinimo metodikos patvirtinimo“ patvirtintą pažymą apie žemės ūkio veiklos subjekto pajamas per praėjusius kalendorinius metus;

57.2. visi kiti „ūkininkų“ kategorijos neatitinkantys pareiškėjai yra priskiriami „kitų“ kategorijai.

58. Prarastųjų pajamų kompensavimo išmokos mokamos 15 metų nuo miško įveisimo šia tvarka:

58.1. įveisus mišką prarastųjų pajamų kompensavimo išmokos pirmus 5 metus yra mokamos kartu su miško priežiūros ir apsaugos išmoka. Praėjus 5 metams likusius 10 metų mokamos tik prarastųjų pajamų kompensavimo išmokos;

58.2. prarastųjų pajamų kompensavimo išmoka „ūkininkų“ kategorijai priskiriamiems pareiškėjams yra 383,26 Lt už ha, kitiems – 86,32 Lt už ha;

58.3. prarastų pajamų kompensavimo išmokos mokamos, kai paramos gavėjas pagal valdos centro adresą seniūnijoje kasmet, kol vykdomi priemonės įsipareigojimai, Tiesioginių išmokų paraiškoje deklaruoja įveisto miško plotą (Tiesioginių išmokų paraiška pildoma, teikiama, joje keičiami duomenys ir atliekami kiti veiksmai Lietuvos Respublikos žemės ūkio ministro įsakymu kiekvienais metais tvirtinamose Tiesioginių išmokų administravimo bei kontrolės taisyklėse numatyta tvarka) ir pateikia žemėlapio fragmentus, užpildytus vadovaujantis Žemės ūkio naudmenų, pasėlių ir kitų laukų ribų įbraižymo žemėlapiuose taisyklėmis, patvirtintomis atskiru Lietuvos Respublikos žemės ūkio ministro įsakymu, su juose pažymėtomis veisiamo miško sklypų ribomis;

58.4. jei teikiant Paramos paraišką miškas jau yra įveistas, prarastųjų pajamų kompensavimo išmokos pradedamos mokėti tais metais, kuriais įveisto miško plotas po Paramos paraiškos pateikimo yra deklaruotas Tiesioginių išmokų paraiškoje (jei Paramos paraiškos pateikimo metais įveisto miško plotas yra deklaruotas Tiesioginių išmokų paraiškoje, už tuos metus yra mokamos prarastųjų pajamų kompensavimo išmokos). Už laikotarpį nuo miško įveisimo iki Paramos paraiškos pateikimo prarastųjų pajamų kompensavimo išmokos nemokamos, išskyrus šiame Taisyklių punkte nurodytą atvejį.

59. Kasmet miško priežiūros ir apsaugos bei prarastosioms pajamoms kompensuoti skirta parama mokama už miško plotą, kuriam yra pateikta Paramos paraiška, ir kasmet, kol vykdomi įsipareigojimai, miško plotas yra deklaruotas Tiesioginių išmokų paraiškoje, tačiau parama mokama už miško plotą, ne didesnį nei:

59.1. nurodytas Paramos paraiškoje;

59.2. nustatytas patikros vietoje metu (išskyrus atvejį, kai prieš išmokant miško įveisimo išmoką dėl stulpeliais nepažymėto veisiamo miško sklypo ribų patikros vietoje metu yra nustatytas mažesnis plotas už Paramos paraiškoje nurodytą plotą);

59.3. ankstesniais metais (kurie skaičiuojami nuo miško įveisimo metų) Tiesioginių išmokų paraiškoje deklaruotas plotas;

59.4. tais metais, už kuriuos mokama parama, Tiesioginių išmokų paraiškoje deklaruotas plotas.

60. Už einamuosius metus sprendimas dėl miško priežiūros ir apsaugos ir prarastųjų pajamų kompensavimo išmokų išmokėjimo priimamas iki kitų metų kovo 1 d. (į šį terminą neįskaičiuojamas paklausimų paramos gavėjui, patikrų vietoje atlikimo laikotarpis).

61. Miško įveisimo, miško priežiūros ir apsaugos išmokos yra nurodytos Taisyklių 2 lentelėje.

62. Jei paramos gavėjas pateikė prašymą išregistruoti Paramos paraišką, privalo grąžinti visą išmokėtą paramos sumą, išskyrus force majeure atvejus.

63. Žuvus miškui dėl force majeure paramos mokėjimas yra nutraukiamas, išmokėta parama nėra susigrąžinama.

64. Pasikeitus deklaruotiems duomenims po Tiesioginių išmokų paraiškos pateikimo, pareiškėjas / paramos gavėjas iki paraiškų pateikimo termino pabaigos savivaldybėje (seniūnijoje) ar internetu prisijungęs prie paraiškų priėmimo informacinės sistemos (http://paseliai2013. vic. lt) gali pakeisti Tiesioginių išmokų paraiškos duomenis arba pateikti naujai užpildytą paraišką. Agentūra vadovaujasi po paskutinio Tiesioginių išmokų paraiškos pakeitimo nurodyta informacija ir jos pagrindu apskaičiuoja paramos gavėjui priklausančią paramos sumą.

65. Atsiradus poreikiui keisti Miško želdinimo ir žėlimo projekto duomenis po Paramos paraiškos tinkamumo vertinimo, apie tai reikia informuoti Agentūrą. Keičiant Paramos paraiškos ar Miško želdinimo ir žėlimo projekto duomenis, paramos suma negali didėti. Jei Agentūrai leidus pakeisti Miško želdinimo ir žėlimo projektą ar Paramos paraiškos duomenis ir pasikeitus Paramos paraiškos ir Miško želdinimo ir žėlimo projekto duomenims, paramos suma sumažėja, anksčiau išmokėtą didesnę paramos dalį paramos gavėjas privalo sugrąžinti (išskyrus, kai duomenys keičiami dėl force majeure aplinkybių). Miško želdinimo ir žėlimo projekto patikslinti duomenys turi būti nustatyta tvarka patvirtinti VĮ miškų urėdijos miškų urėdo ar jo įgalioto valstybinio miškų pareigūno.

X. PROJEKTŲ ĮGYVENDINIMO PRIEŽIŪRA, TIKRINIMAS, TAIKOMOS SANKCIJOS

66. Patikrų vietoje atlikimo tvarka nustatyta Programos administravimo taisyklėse.

67. Jei patikros vietoje metu plotas, kuriame veisiamas miškas, nėra pažymėtas stulpeliais, plotas matuojamas natūraliomis želdinamo miško ribomis. Jei neįmanoma nustatyti želdinamo miško ploto natūralių ribų, matavimai nevykdomi.

68. Paramos gavėjams, kuriems yra kompensuojamos tik miško įveisimo išlaidos, po sprendimo priėmimo skirti paramą penkerius metus bet kada gali būti atlikta patikra, kurios metu tikrinama, ar vykdomi prisiimti įsipareigojimai.

69. Paramos gavėjui pažeidžiant prisiimtus įsipareigojimus ar jų nesilaikant, išskyrus nenugalimos jėgos (force majeure) atvejus (apie nenugalimos jėgos atvejus Agentūrą privaloma informuoti per 10 darbo dienų nuo dienos, kada atsirado galimybė tai padaryti, kartu reikia pateikti nenugalimos jėgos aplinkybes patvirtinančius dokumentus), taikomos šios sankcijos:

69.1. miško įveisimo išmokai taikomos sankcijos už Paramos paraiškoje neteisingai nurodytą plotą:

69.1.1. jeigu nustatoma, kad pagal Paramos paraiškoje pateiktus duomenis apskaičiuota už miško įveisimą paramos suma daugiau kaip 3 proc. viršija paramos gavėjui mokėtiną sumą, kuri yra nustatoma įvertinus patikros vietoje metu nustatytus duomenis, mokėtina paramos suma turi būti sumažinama tų abiejų sumų skirtumu, išskyrus atvejus, jeigu paramos gavėjas gali įrodyti, kad nustatyti pažeidimai, dėl kurių buvo apskaičiuota ši suma, padaryta ne dėl jo kaltės;

69.1.2. jeigu nustatoma, kad paramos gavėjas sąmoningai pateikė klaidingą informaciją, miško įveisimo išmoka nemokama, jei miško įveisimo, miško priežiūros ir apsaugos ir prarastųjų pajamų kompensavimo išmokos yra išmokėtos, tuo atveju išmokėta parama susigrąžinama (sąmoningai pateikta klaidinga informacija laikoma, kai nustatomas apgaulės ir dokumentų klastotės atvejis);

69.2. miško priežiūros ir apsaugos bei prarastųjų pajamų kompensavimo išmokas gaunantiems paramos gavėjams taikomos sankcijos už neteisingai Tiesioginių išmokų paraiškoje deklaruotą plotą:

69.2.1. kai deklaruotas vienodai remiamo įveisto miško plotas viršija faktinį daugiau nei 3 proc. arba 2 ha, bet ne daugiau nei 20 proc., apskaičiuota pagal faktinį plotą išmoka einamaisiais metais sumažinama dviguba nustatyto skirtumo dalimi;

69.2.2. kai deklaruotas vienodai remiamo įveisto miško plotas viršija faktinį daugiau nei 20 proc., išmoka už įveisto miško plotą einamaisiais metais nemokama;

69.2.3. kai deklaruotas vienodai remiamo įveisto miško plotas viršija faktinį daugiau nei 50 proc., pareiškėjui parama einamaisiais metais neteikiama ir taikoma ilgalaikė sankcija;

69.2.4. jei Tiesioginių išmokų paraiškoje nedeklaruojamas įveisto miško plotas, einamaisiais metais parama neteikiama;

69.2.5. jei dvejus metus iš eilės Tiesioginių išmokų paraiškoje nedeklaruojamas įveisto miško plotas, parama nutraukiama ir pareiškėjas privalo grąžinti išmokėtas miško priežiūros ir apsaugos ir prarastųjų pajamų kompensavimo išmokas;

69.2.6. einamaisiais metais taikomų sankcijų suma negali viršyti 100 proc. mokėtinos paramos sumos;

69.3. miško priežiūros ir apsaugos, prarastųjų pajamų kompensavimo išmokas gaunantiems paramos gavėjams taikomos sankcijos už pavėluotai pateiktą Tiesioginių išmokų paraišką ar pavėluotai keičiant jos duomenis:

69.3.1. pavėluotai pateikus Tiesioginių išmokų paraišką, už kiekvieną pavėluotą darbo dieną apskaičiuota paramos suma mažinama 1 proc.;

69.3.2. pavėluotai pateikus prašymą keisti Tiesioginių išmokų paraiškos duomenis, už kiekvieną pavėluotą darbo dieną paramos suma už lauką, kurio duomenys keičiami, mažinama 1 proc. (išskyrus atvejį, kai pareiškėjai taiso įbraižytų laukų grafinį persidengimą, kai toks taisymas galimas be paraiškos 2 lapo lentelės duomenų (įbraižytų laukų ploto) keitimo). Ši sankcija netaikoma, kai keičiami paraiškos pirmojo lapo duomenys bei atsisakoma paramos už atskirus laukus (ar jo dalis) ar pagal visą Tiesioginių išmokų paraišką. Jei paramos gavėjas nori atsisakyti paramos už visą Tiesioginių išmokų paraišką arba jos dalį, jis tai gali padaryti nuo paraiškos pateikimo iki paramos skyrimo dienos. Sankcijos už visos paraiškos arba jos dalies atsisakymą pareiškėjui netaikomos, jei iki paramos atsisakymo jis nebuvo informuotas apie Agentūros planuojamą patikrą vietoje ar paraiškoje aptiktas klaidas arba jei informacija apie Tiesioginių išmokų paraiškoje esančias klaidas nebuvo paskelbta Agentūros informaciniame portale;

69.3.3. Tiesioginių išmokų paraiška, pateikta praėjus 25 kalendorinėms dienoms po paskutinės paraiškų pateikimo termino dienos, nepriimama;

69.4. sankcijos taikomos, kai žemės ūkio valdoje esantys žemės ūkio naudmenų (išskyrus esančių namų valdos žemėje) plotai nedeklaruojami Tiesioginių išmokų paraiškoje:

69.4.1. nustačius, kad santykis tarp nedeklaruotų laukų ploto ir žemės ūkio valdos ploto viršija 3 proc., bet neviršija 30 proc., einamaisiais metais miško priežiūros ir apsaugos ir prarastųjų pajamų kompensavimo išmokos sumažinamos 1 proc.;

69.4.2. nustačius, kad santykis tarp nedeklaruotų laukų ploto ir žemės ūkio valdos ploto viršija 30 proc., einamaisiais metais miško priežiūros ir apsaugos ir prarastųjų pajamų kompensavimo išmokos sumažinamos 2 proc.;

69.4.3. nustačius, kad santykis tarp nedeklaruotų laukų ploto ir žemės ūkio valdos ploto viršija 50 proc., einamaisiais metais miško priežiūros ir apsaugos ir prarastųjų pajamų kompensavimo išmokos sumažinamos 3 proc.;

69.5. jei išmokos išmokėtos už didesnį plotą nei rastas plotas patikros metu, Agentūra skirtumą susigrąžina, pritaiko sankcijas ir toliau parama mokama už mažiausią patikros metu rastą įveisto miško plotą;

69.6. sankcijos taikomos paramos sumai, apskaičiuotai remiantis Miško želdinimo ir žėlimo projekte pateiktais duomenimis (Paramos paraiškoms, pateiktoms iki 2009 m. rugpjūčio 6 d., Taisyklių 69.6.1–69.6.5 punktuose nurodytos sankcijos taikomos paramos sumai, apskaičiuotai remiantis Miško želdinimo ir žėlimo projekte / projektuose pateikta informacija, kadastrinio sklypo lygiu veisiamiems miško sklypams):

69.6.1. kai Miško želdinimo ir žėlimo projekte nurodytame veisiamo miško sklype nustatoma, kad želdinių apskaitos metais RAAD rajono agentūros (nuo 2012 m. sausio 1 d. – VMT Miškų kontrolės skyriaus teritorinio poskyrio) valstybiniai miškų pareigūnai nustatė, jog želdiniai neapsaugoti ir neprižiūrėti, kaip buvo numatyta Miško želdinimo ir žėlimo projekte, miško priežiūros ir apsaugos, prarastųjų pajamų kompensavimo išmokos patikrinimo metais nemokamos. Jei Pažymoje apie miško želdinių / žėlinių apskaitą yra pateikti nurodymai Miško želdinimo ir žėlimo projekte suprojektuotoms ir netinkamai atliktoms miško želdinių apsaugos ir (arba) priežiūros priemonėms įvykdyti, tokiu atveju miško priežiūros ir apsaugos išmokos suma patikrinimo metais mažinama 15 proc.;

69.6.2. kai Miško želdinimo projekte projektuotų medžių rūšių tankis želdinių kokybės vertinimo šeštaisiais metais (jei miškas įveistas pavasarinio miško želdinimo metu) po miško įveisimo arba septintaisiais metais (jei miškas įveistas rudeninio miško želdinimo metu) po miško įveisimo (skaičiuojant metus Miško įveisimo metai neįskaičiuojami) po miško įveisimo neatitinka Miško atkūrimo ir įveisimo nuostatų 9 priede nurodyto „patenkinamų“ ar „gerų“ miško želdinių ir žėlinių tankio reikalavimų, parama nutraukiama ir susigrąžinama visa išmokėta paramos suma, o jei nepageidaujami (neprojektuoti) medžiai ir krūmai stelbia projektuotas medžių rūšis ir jų aukštis daugiau kaip 50 proc. didesnis už projektuotų medžių rūšių vidutinį aukštį, paramos gavėjas turi sugrąžinti visas miško priežiūros ir apsaugos išmokas;

69.6.3. jei paramos gavėjas per tris artimiausius miško želdinimo sezonus nuo želdinių apskaitos atlikimo dienos, kai buvo nustatyta, kad reikia atsodinti žuvusius želdinius, neatsodino Pažymoje apie miško želdinių / žėlinių apskaitą nurodytų žuvusių medelių ir krūmų ir (arba) šiose Taisyklėse numatyta tvarka nepateikė Pagrindinio miško dauginamosios medžiagos (kuria atsodintas miškas) kilmės sertifikato ir sodmenų įsigijimo dokumentų (jei pareiškėjas / paramos gavėjas miško sodmenų nepirko, jis privalo pateikti krovinio važtaraštį ar perdavimo–priėmimo aktą), parama nutraukiama, o ankstesniais metais išmokėta parama už miško priežiūrą ir apsaugą susigrąžinama;

69.6.4. sankcijos taikomos paramos gavėjams, kuriems yra kompensuojamos tik miško įveisimo išlaidos:

69.6.4.1. jei VMT Miškų kontrolės skyriaus teritorinio poskyrio valstybiniai miškų pareigūnai (Pažymoje apie miško želdinių / žėlinių apskaitą) nustato, kad želdiniai / žėliniai neapsaugoti ir neprižiūrėti, kaip buvo numatyta Miško želdinimo ir žėlimo projekte, privaloma grąžinti 20 proc. miško įveisimo išmokos. Jei Pažymoje apie miško želdinių / žėlinių apskaitą yra pateikti nurodymai Miško želdinimo ir žėlimo projekte suprojektuotoms ir netinkamai atliktoms miško želdinių apsaugos ir (arba) priežiūros priemonėms įvykdyti, privaloma grąžinti 10 proc. miško įveisimo išmokos;

69.6.4.2. jei per tris artimiausius miško želdinimo sezonus nuo želdinių apskaitos atlikimo dienos, kai buvo nustatyta, kad reikia atsodinti žuvusius želdinius, paramos gavėjas neatsodino Pažymoje apie miško želdinių / žėlinių apskaitą nurodytų žuvusių medelių ir krūmų ir šiose Taisyklėse numatyta tvarka nepateikė Pagrindinio miško dauginamosios medžiagos (kuria atsodintas miškas) kilmės sertifikato ir sodmenų įsigijimo dokumentų (jei paramos gavėjas miško dauginamosios medžiagos nepirko, jis privalo pateikti krovinio važtaraštį ar perdavimo–priėmimo aktą), privaloma grąžinti visą miško įveisimo išmoką;

69.7. jei paramos gavėjas įsipareigojimų vykdymo laikotarpiu be Agentūros sutikimo parduoda ar kitaip perleidžia kitam asmeniui už paramos lėšas įgytą turtą, visa išmokėta paramos suma privalo būti sugrąžinta;

69.8. jei išlaidos, susijusios su Miško želdinimo ir žėlimo projekto įgyvendinimu, yra finansuojamos iš kitų nacionalinių programų ir Europos Bendrijos fondų, visa išmokėta paramos suma privalo būti sugrąžinta;

69.9. VMT Miškų kontrolės skyriaus teritorinio poskyrio valstybiniam miškų pareigūnui miško želdinimo darbų kokybės vertinimo metu nustačius, kad bent du iš miško želdinimo darbų (sodmenų kokybė, pasodinimo kokybė, želdinių tankis) įvertinti blogai, miško įveisimo išmoka mažinama 25 proc. Jei ir sodmenų, ir pasodinimo kokybė įvertinama blogai – miško įveisimo išmoka mažinama 50 proc.;

69.10. Jei VMT Miškų kontrolės skyriaus teritorinio poskyrio valstybiniai miškų pareigūnai teisės aktuose numatyta tvarka negali atlikti įveisto miško želdinimo darbų kokybės vertinimo ir neišduoda Pažymos apie miško želdinimo darbų kokybės įvertinimą, parama nemokama (Paramos paraiška atmetama);

69.11. kai miškas įveistas prieš pateikiant Paramos paraišką ir kartu su Paramos paraiška nepateikiama Pažyma apie miško želdinimo darbų kokybės įvertinimą, parama neteikiama ir Paramos paraiška atmetama (išskyrus atvejus, kai teikiant Paramos paraišką VMT Miškų kontrolės skyriaus teritorinio poskyrio valstybinių miškų pareigūnai Pažymos apie miško želdinimo darbų kokybės dar neišdavę);

69.12. jei sąmoningai nevykdomi įsipareigojimai, einamaisiais ir kitais metais išmoka už miško priežiūrą ir apsaugą nemokama;

69.13. paaiškėjus faktui, kad iki įsipareigojimų pabaigos (15 metų) miškas žuvo ne dėl force majeure, Agentūra susigrąžina visą suteiktą paramą;

69.14. jei Agentūra nustato aplaidumo, Miško želdinimo ir žėlimo projekto ir (arba) Paramos paraiškos reikalavimų nesilaikymo atvejį ar apie tokį atvejį sužino iš kitų šaltinių, Agentūra turi teisę inicijuoti paramos teikimo sustabdymą ir (arba) reikalauti grąžinti visą arba dalį suteiktos paramos.

70. Paramos gavėjai, gavę išmokas neteisėtai, ir asmenys, prisidėję prie neteisėtų išmokų gavimo (sąmoningai patvirtinę klaidingus duomenis), atsako Lietuvos Respublikos teisės aktų nustatyta tvarka.

71. Tais atvejais, kai pritaikius sankciją yra reikalavimas grąžinti išmokėtas lėšas ir lėšos negrąžinamos per Agentūros nustatytą terminą, yra skaičiuojamos palūkanos už kiekvieną pavėluotą dieną teisės aktų nustatyta tvarka.

72. Jei paramos gavėjas negrąžina Agentūrai klaidingai apskaičiuotos ir pervestos į atsiskaitomąją sąskaitą paramos sumos, parama nutraukiama.

73. Paramos gavėjui sankcijos netaikomos, jei jis gali įrodyti, kad klaidingi duomenys pateikti ne dėl jo kaltės.

74. Paramos gavėjui neleidus atlikti patikros vietoje, parama nemokama, o išmokėta parama susigrąžinama.

75. Sankcijos dėl kompleksinės paramos reikalavimų pažeidimų tvirtinamos atskiru Lietuvos Respublikos žemės ūkio ministro įsakymu.

XI. BAIGIAMOSIOS NUOSTATOS

76. Dokumentų saugojimo reikalavimai, projektų keitimo tvarka, Agentūros ir (arba) Ministerijos priimtų sprendimų, veiksmų ar neveikimo, susijusių su Paramos paraiškų, Tiesioginių išmokų paraiškų ir projektų, pateiktų pagal Priemonę, administravimu, vertinimu, atranka ir mokėjimo prašymų administravimu, apskundimo tvarka ir kita Taisyklėse nenurodyta informacija pateikiama Programos administravimo taisyklėse ir kituose su projektų rengimu ir įgyvendinimu susijusiuose teisės aktuose.

77. Pasikeitus Taisyklėse nurodytiems teisės aktams, tiesiogiai taikomos naujos šių teisės aktų nuostatos.

_________________

Lietuvos kaimo plėtros 2007–2013 metų

programos priemonės „Pirmas žemės ūkio

paskirties žemės apželdinimas mišku“

įgyvendinimo taisyklių

1 priedas

(Lietuvos Respublikos žemės ūkio ministro

2013 m. gegužės 2 d. įsakymo Nr. 3D-313 redakcija)

(Paramos paraiškos forma)

Nacionalinės mokėjimo agentŪros prie žemės ūkio ministerijos KAIMO PLĖTROS IR ŽUVININKYSTĖS PROGRAMŲ departamento |_|_|_|_|_|_|_|_|_|_|_|_| teritorinis PARAMOS ADMINISTRAVIMO skyrius1
|_|_|_|_| |_|_| |_|_| |_|_|_|_|_|_|_|_|_|_|_|_|_|_|_|_|_| (paramos paraiškos registracijos data ir registracijos numeris)
(paramos paraišką užregistravusio tarnautojo pareigos)	(vardas, pavardė)	(parašas)
Paramos paraiška vertinti priimta	□
Paramos paraiška atmesta	□

_________________________________

(dokumento sudarytojo pavadinimas)

Nacionalinės mokėjimo agentūros prie Žemės ūkio ministerijos

Kaimo plėtros ir žuvininkystės programų departamento

______________________ teritoriniam paramos

administravimo skyriui

PARAMOS Paraiška PAGAL LIETUVOS Kaimo plėtros 2007–2013 metų programos priemonę „PIRMAS žemės ūkio paskirties žemės apželdinimas mišku“

__________

(data)

I. INFORMACIJA APIE PAREIŠKĖJĄ ... ... (pareiškėjo teisinė forma ir pavadinimas)
Gyvenamosios vietos adresas / buveinė: (gyvenamoji vieta ar buveinė, telefonas, faksas, el. paštas, kuriais bus galima susisiekti Paramos paraiškos vertinimo ir projekto įgyvendinimo metu)
Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Seniūnijos pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|_|_|
Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Namo Nr. |_|_|_|
Buto Nr. |_|_|_|
Pašto indeksas |_|_|_|_|_|_|_|
Telefono Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Fakso Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
El. paštas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Ar sutinkate, jog informacija apie paraiškos vertinimo rezultatus elektroniniu paštu būtų teikiama ir savivaldybių žemės ūkio skyriams	Taip □ Ne □

______________________________________

1 Pildo Nacionalinės mokėjimo agentūros prie Žemės ūkio ministerijos Kaimo plėtros ir žuvininkystės programų departamento teritorinio paramos administravimo skyriaus (toliau – Agentūra) darbuotojas.

Kokiu būdu norite gauti informaciją apie paramos paraiškos administravimo eigą?
Paštu	□
Elektroniniu paštu	□
Informaciniame portale	□
Ar sutinkate elektroniniu paštu gauti Nacionalinės mokėjimo agentūros interneto svetainėse publikuojamas naujienas?	Taip □ Ne □

1. VALDOS DUOMENYS
1.1. Žemės ūkio valdos nustatymo kodas |_|_|_|_|_|_|_|_|_|_| (žemės ūkio valdos identifikavimo kodas iš VĮ Žemės ūkio informacijos ir kaimo verslo centro apie valdos registravimą pažymėjimo)
1.2. Žemės ūkio valdos adresas, jei skiriasi nuo gyvenamosios vietos (buveinės): |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (žemės ūkio valdos nustatymo adresas iš VĮ Žemės ūkio informacijos ir kaimo verslo centro apie ūkio registravimą pažymėjimo)
1.3. Asmens kodas |_|_|_|_|_|_|_|_|_|_|_|
2. JURIDINIO ASMENS DUOMENYS
2.1. Juridinio asmens kodas |_|_|_|_|_|_|_|_|_| (juridinio asmens tapatybės nustatymo kodas iš juridinio asmens įregistravimo pažymėjimo)
2.2. Įsteigimo data |_|_|_|_| |_|_| |_|_|
2.3. Juridinio asmens statusas
2.3.1. Valstybės institucija (valstybinės žemės valdytojas)	□
2.3.2. Kitas juridinis asmuo	□

3. PAREIŠKĖJO BANKO REKVIZITAI (nurodyti (duomenis, kur pervesti patvirtintą paramos sumą) – banko pavadinimą, banko kodą ir savo atsiskaitomosios sąskaitos numerį (turi būti įrašytas labai aiškiai)
3.1. Banko pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|
3.2. Banko kodas |_|_|_|_|_|_|_|_|_|_|_|_|_|_|_|
3.3. Atsiskaitomosios sąskaitos Nr. |_|_|_|_|_|_|_|_|_|_|_|_|_|_|_|_|_|_|_|_|

II. Papildoma informacija apie pareiškėją

1.	Ar esate gavęs Europos Bendrijos (toliau – EB) paramą miškui įveisti?	Taip □Ne □
2.	Ar miškas (išskyrus trumpos rotacijos plantacinius želdinius) veisiamas fiziniams asmenims nuosavybės teise priklausančioje žemėje?	Taip □ Ne □
3.	Ar žemės sklypai, kuriuose planuojama veisti mišką, suformuoti žemės konsolidacijos projekte?	Taip □ Ne □
4.	Ar pareiškėjas yra miško savininkų asociacijos arba kooperatyvo narys?	Taip □ Ne □
5.	Ar esate patvirtintas paramos gavėjas arba esate paramos gavėjo sutuoktinis pagal priemonę „Ankstyvas pasitraukimas iš prekinės žemės ūkio gamybos“?	Taip □ Ne □
6.	Ar esate atsiskaitęs su Valstybine mokesčių inspekcija?	Taip □ Ne □
7.	Ar esate atsiskaitęs su Valstybiniu socialinio draudimo fondu?	Taip □ Ne □
8.	Ar patvirtinate, kad išlaidos, susijusios su Miško želdinimo ir žėlimo projekto įgyvendinimu, nėra ir nebus finansuojamos iš kitų nacionalinių programų ir EB fondų?	Taip □ Ne □
9.	Ar didžiąją savo darbo laiko dalį skiriate žemės ūkio veiklai ir iš jos uždirbate bent 50 proc. visų savo pajamų?2	Taip □ Ne □
10.	Ar dvejus paskutinius metus iki paramos paraiškos pateikimo deklaravote žemės sklypo (-ų), kuriame planuojate veisti mišką, pasėlius tiesioginėms išmokoms gauti?3	Taip □ Ne □

_______________

2 Metinė pajamų mokesčių deklaracija ir jos priedai, kuriuose nurodytos pajamos iš ūkyje vykdomos veiklos.

3 Plotas, kuriame planuojama veisti mišką, dvejus paskutinius metus iki paramos paraiškos pateikimo turi būti deklaruotas kaip geros agrarinės būklės žemė, kurioje vykdoma ūkinė veikla. Plotas turi būti deklaruotas nebūtinai pareiškėjo vardu.

Pareiškėjo ar jo įgalioto asmens parašas ____________

III. INFORMACIJA APIE ASMENĮ / ĮMONĘ, TIESIOGINĖMS IŠMOKOMS DEKLARAVUSĮ (-IĄ) PLOTĄ, KURIAME PLANUOJAMA VEISTI MIŠKĄ

(Pildoma, jei plotą, kuriame planuojama veisti mišką, tiesioginėms išmokoms deklaravo ne pats pareiškėjas)

1. Vardas, pavardė (įmonės pav.) _|_|_|_|_|_|_|_|_|_|_|_|_|_|_|_|_|_|_|_|_|_|_|_|_| 2. Asmens (juridinio asmens) kodas |_|_|_|_|_|_|_|_|_|_|_|_|_|_|_|_|_|_|_
Žemės ūkio valdos identifikavimo kodas	Deklaravimo metai
|_|_|_|_|_|_|_|_|_|_|_|_|_|_|_| _|_|_|_|_|_|_|_|_|_|_|_|_|_|_| _|_|_|_|_|_|_|_|_|_|_|_|_|_|_| _|_|_|_|_|_|_|_|_|_|_|_|_|_|_|	|_|_|_|_|_|_|_|_|_|_|_|_|_|__ |_|_|_|_|_|_|_|_|_|_|_|_|_|__ |_|_|_|_|_|_|_|_|_|_|_|_|_|__ |_|_|_|_|_|_|_|_|_|_|_|_|_|__

IV. INFORMACIJA APIE plotą, kuriame planuojama VEISTI ir (arba) JAU YRA įveistas miškas

1.	Miško įveisimo data (pildoma, jei paramos paraiškos teikimo metu miškas jau yra įveistas)	|_|_|_|_| |_|_| |_|_|
2.	Veisiamo / įveisto miško adresas	|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|
3.	Žemės sklypo kadastro Nr.	|_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_|
4.	Taksacinio miško sklypo identifikavimo Nr. 4 (pildoma, jei pareiškėjas yra VĮ miškų urėdija, ir sklypas, kuriame planuojama veisti mišką, neįregistruotas Nekilnojamojo turto registre)	|_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|
5.	Ar miškas veisiamas saugomoje teritorijoje?5	Taip □ Ne □
6.	Ar miškas veisiamas mažiau palankioje ūkininkauti vietovėje arba žemėje, kurios našumas įvertintas iki 32 balų 6?	Taip □ Ne □
7.	Ar miškas veisiamas karstinių įgriuvų regione esančioje žemėje7?	Taip □ Ne □
8.	Ar miškas veisiamas Natura 2000 teritorijoje8?	Taip □ Ne □
9.	Veisiamo miško funkcinė paskirtis
9.1.	Rekreacinė	□
9.2.	Apsauginė	□
9.3.	Ūkinė	□
10.	Miškas veisiamas dėl šių aplinkosaugos priežasčių (pildoma, jei miškas veisiamas aplinkosaugos tikslais):	□ Erozijos ar išpustymo prevencijai □ Bioįvairovei padidinti □ Vandens išteklių apsaugai □ Potvynių / užliejimų prevencijai □ Klimato pokyčiams švelninti □ Kitos priežastys
11.	Plotas, kuriame veisiamas miškas9	|_|_|_|_|,|_|_| ha
12.	Želdinamas plotas10	|_|_|_|_|,|_|_| ha
13.	Geros agrarinės būklės žemės ūkio naudmenos, kuriose veisiamas miškas11	|_|_|_|,|_|_|ha (13.1–13.3 laukelių suma)	Bloko Nr.	Lauko Nr. 12.
13.1.	Ariamoji žemė	|_|_|_|,|_|_|ha

Ariamoji žemė	|_|_|_|,|_|_|ha
13.2.	Pievos / ganyklos	|_|_|_|,|_|_|ha

Pievos / ganyklos	|_|_|_|,|_|_|ha
13.3.	Kitos žemės ūkio naudmenos	|_|_|_|,|_|_|ha

Kitos žemės ūkio naudmenos	|_|_|_|,|_|_|ha
14.	Ar veisiate greitai augančių medžių trumpos rotacijos plantacinius želdinius? Jei „Taip“, nurodykite veisiamo miško plotą	Taip □ |_|_|_|,|_|_| ha	Ne □
15.	Medžių / krūmų rūšis	Sodmenų kiekis vnt. visame želdinamame plote
|_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_|	|_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_|
16.	Spygliuočių procentas	|_|_|_| proc.	Lapuočių procentas	|_|_|_| proc.
17.	Ar sodinami ąžuolai (ne mažiau nei 2500 vnt./ha želdinamame plote) bus / yra apsaugoti individualiomis apsaugomis pagal Miško želdinimo ir žėlimo projektą?	Taip □ Ne □ Neaktualu □

_________________

4 Šis numeris nurodytas Valstybinės miškų tarnybos pažymoje, kurioje patvirtinama, kad valstybinės žemės valdytojas sklype, kuriame planuojama veisti mišką, turi teisę vykdyti kompleksinę miškų ūkio veiklą.

5 Jei Miško želdinimo ir žėlimo projektas yra parengtas keliems kadastriniams ar taksaciniams miško sklypams ir vienas iš sklypų yra saugomoje teritorijoje, atsakant į klausimą žymimas atsakymas „Taip“.

6 Žemės palankumas ūkininkauti nurodomas Lietuvos Respublikos žemės ūkio ministro 2004 m. vasario 27 d. įsakyme Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111).

7 Intensyvaus karsto vietovės yra patvirtintos Lietuvos Respublikos žemės ūkio ministro 2004 m. vasario 27 d. įsakymu Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111). Intensyvaus karsto vietovės – tai mažiau palankios ūkininkauti vietovės, kuriose kliūtis ūkininkauti sukelia intensyvaus karsto reiškiniai. Intensyvaus karsto vietovėms priskiriamos šios seniūnijos: Biržų r. – Nemunėlio Radviliškio, Pabiržės, Pačeriaukštės, Parovėjos, Širvenos; Pasvalio r. – Krinčino, Pasvalio, Smilgių. Jei Miško želdinimo ir žėlimo projektas yra parengtas keliems kadastriniams ar taksaciniams miško sklypams ir vienas iš sklypų yra karstinių įgriuvų regione esančioje žemėje, atsakant į klausimą žymimas atsakymas „Taip“.

8 Jei Miško želdinimo ir žėlimo projektas yra parengtas keliems kadastriniams ar taksaciniams miško sklypams ir vienas iš sklypų yra Natura 2000 teritorijoje, atsakant į klausimą žymimas atsakymas „Taip“.

9 Miško želdinimo ir žėlimo projekte nurodytas plotas, kurį sudaro suprojektuotų miško želdinių ir (arba) žėlinių, priešgaisrinių mineralizuotų juostų, elektros trasų, magistralinių dujotiekių ir naftotiekių trasų, einančių per projektuojamus želdinius ir (arba) žėlinius, neželdintų žemės ruožų prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir (arba) žėliniais prie kelių ir vandens telkinių, bei neželdinamų juostų, suprojektuotų šalia kitų žemės ūkio paskirties žemės savininkų sklypų, besiribojančių su suprojektuotais želdiniais ir (arba) žėliniais, plotas.

10 Želdinamas plotas, į kurį neįtraukiamas priešgaisrinių mineralizuotų juostų, elektros trasų, magistralinių dujotiekių ir naftotiekių trasų, einančių per projektuojamus želdinius ir (arba) žėlinius, neželdintų žemės ruožų prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir (arba) žėliniais prie kelių ir vandens telkinių, bei neželdinamų juostų, suprojektuotų šalia kitų žemės ūkio paskirties žemės savininkų sklypų, besiribojančių su suprojektuotais želdiniais ir (arba) žėliniais, plotas.

11 Nurodomi laukų plotai iš paskutinių metų tiesioginių išmokų pasėlių deklaracijos. Jei veisiamo miško sklypo dalis iki 10 proc. yra nedeklaruota tiesioginių išmokų pasėlių deklaracijoje, šio ploto dalį reikia nurodyti 13.3 eilutėje „Kitos žemės ūkio naudmenos“.

12 Lauko numeris turi sutapti su šio lauko numeriu pasėlių deklaracijoje.

Pareiškėjo ar jo įgalioto asmens parašas ____________

V. PATEIKIAMI DOKUMENTAI

Eil. Nr.	Dokumento pavadinimas	Pažymėti X	Puslapių skaičius
1.	Privalomi pateikti dokumentai:
1.1.	Pareiškėjo / pareiškėjo įgalioto asmens (kai paraišką teikia pareiškėjo įgaliotas asmuo) tapatybės patvirtinimo dokumentas ir jo kopija (pasas ar asmens tapatybės kortelė) (pateikiamas, jei pareiškėjas yra fizinis asmuo)	□	|_|_|
1.2.	Juridinio asmens registravimo pažymėjimas (pateikiamas, jei pareiškėjas yra juridinis asmuo)	□	|_|_|
1.3.	Akcininkų (pajininkų), narių, bendrovės valdymo tarybos ar pan. pritarimas dėl dalyvavimo priemonėje (pateikiamas, jei pareiškėjas yra juridinis asmuo ir jei įmonės steigimo įstatuose numatyta, kad įmonės sprendimus priima akcininkai (pajininkai), bendrovės valdymo tarnyba ar pan.)	□	|_|_|
1.4.	Leidimas įveisti mišką, išduotas teritorinio žemėtvarkos skyriaus (išskyrus atvejus, kai miškas veisiamas žemės ūkio naudmenose, esančiose miškų ūkio paskirties žemėje). Prie leidimo įveisti mišką ne miško žemės sklype turi būti pridėtas žemės sklypo planas, kuriame pažymėtas žemės sklypas ar jo dalis, kurioje leidžiama veisti mišką	□	|_|_|
1.5.	Miško želdinimo ir žėlimo projektas, patvirtintas VĮ miškų urėdijos, kurios veiklos teritorijoje yra veisiamo miško plotas, miškų urėdo ar jo įgalioto valstybinio miškų pareigūno	□	|_|_|
2.	Dokumentai, pateikiami didesnėms prarastųjų pajamų išmokoms gauti („ūkininkų“ kategorijai):
2.1.	Praėjusių kalendorinių (iki paramos paraiškos pateikimo) metų gyventojų pajamų deklaracijos kopija13	□	|_|_|
2.2.	Pažyma apie žemės ūkio veiklos subjekto pajamas per praėjusius kalendorinius metus (poreikiui esant teikia juridiniai asmenys)	□	|_|_|
3.	Papildomi dokumentai:	□	|_|_|
3.1.	Juridinio asmens steigimo dokumentai (pateikiami, jei pareiškėjas yra juridinis asmuo (įmonės steigimo įstatai)	□	|_|_|
3.2.	Jei valstybinės žemės valdytojas nėra įregistravęs žemės sklypo, kuriame planuojama veisti mišką, Nekilnojamojo turto registre, pateikiama VMT pažyma, kurioje patvirtinama, kad valstybinės žemės valdytojas šiame sklype turi teisę vykdyti kompleksinę miškų ūkio veiklą, ir šio sklypo planas.	□	|_|_|
3.3.	Jei valstybinės žemės valdytojas nėra įregistravęs žemės sklypo, kuriame planuojama veisti mišką, Nekilnojamojo turto registre, reikia pateikti Lietuvos Respublikos Vyriausybės nutarimą, patvirtinantį valdymą patikėjimo teise ar valdymo teise, arba Lietuvos Respublikos Vyriausybės nutarimą, suteikiantį teisę valstybinėje miško žemėje vykdyti kompleksinę miškų ūkio veiklą – atkurti, prižiūrėti, saugoti miškus, racionaliai naudoti miškų išteklius ir prekiauti mediena bei miško ištekliais	□	|_|_|
3.4.	Bendraturčių sutikimas (įgaliojimas), patvirtintas notaro (pateikiamas, jei žemės sklypas, kuriame planuojama veisti mišką, valdomas bendra daline arba jungtine nuosavybės teise)	□	|_|_|
3.5.	Įgaliojimas (pareiškėjai Lietuvos Respublikos civilinio kodekso (Žin., 2000, Nr. 74-2262) nustatyta tvarka gali įgalioti kitus asmenis rūpintis paramos gavimu)	□	|_|_|
3.6.	Jei miškas veisiamas Natura 2000 teritorijoje, pateikiama pažyma, išduota saugomos teritorijos direkcijos pagal žemės valdos buvimo vietą, kurioje nurodyta, kad galima veisti mišką Natura 2000 teritorijoje	□	|_|_|
3.7.	Jei pareiškėjas priklauso kooperatyvui ar asociacijai, pateikiami įrodymo dokumentai	□	|_|_|
4.	Kiti dokumentai:	□	|_|_|

_________________

13 Pareiškėjai, siekiantys gauti ūkininkų kategorijai skirtas išmokas už prarastas pajamas, pateikia metinę pajamų mokesčių deklaracijos kopiją ir jos priedus, kuriuose nurodytos jo pajamos iš ūkyje vykdomos veiklos.

Pastaba. Pareiškėjas privalo pateikti dokumentus lietuvių kalba arba kompetentingų institucijų, atliekančių vertimo paslaugas, patvirtintą vertimą į lietuvių kalbą. Prie paramos paraiškos pridedamos nurodytų dokumentų kopijos. Įgaliotų asmenų patvirtinti nuorašai pateikiami tik tuo atveju, jei Agentūros darbuotojui neparodomas dokumento originalas.

Pareiškėjo ar jo įgalioto asmens parašas ____________

VI. PAREIŠKĖJO DEKLARACIJA

Aš, pareiškėjas, pretenduojantis gauti paramą pagal priemonę „Pirmas žemės ūkio paskirties žemės apželdinimas mišku“, pasirašydamas šioje paramos paraiškoje, patvirtinu, kad: 1. Esu susipažinęs su paramos lėšų teikimo tvarka ir taisyklėmis. 2. Šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga. 3. Patvirtinu, kad, prieš pateikdamas paramos paraišką, užregistravau žemės ūkio valdą VĮ Žemės ūkio informacijos ir kaimo verslo centro (toliau – Centras) registre ir žinau, kad tik iš Centro gautus duomenis Agentūra panaudos priimdama sprendimą dėl paramos suteikimo ir (arba) nesuteikimo ir (arba) sankcijų taikymo. 4. Patvirtinu, kad deklaruoti duomenys sutampa su duomenimis, esančiais VĮ Žemės ūkio informacijos ir kaimo verslo centro tvarkomuose registruose. 5. Nesu pažeidęs jokios kitos sutarties dėl paramos skyrimo iš Europos Bendrijos arba Lietuvos Respublikos biudžeto lėšų. 6. Man neiškelta byla dėl bankroto, nesu likviduojamas14. 7. Man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas nustatytu laikotarpiu. 8. Žinau, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją). 9. Sutinku, kad paramos paraiškoje pateikti duomenys būtų apdorojami ir saugomi informacinėje valdymo ir priežiūros sistemoje. 10. Sutinku, kad mano tinkamumas gauti paramą bus vertinamas pagal mano pateiktus, atitinkamais dokumentais pagrįstus duomenis ir viešuosiuose registruose esančius duomenis. 11. Sutinku, kad informacija apie mano pateiktą paramos paraišką, nurodant pareiškėjo pavadinimą, projekto pavadinimą, paramos paraiškos kodą ir apskaičiuotą paramos sumą, būtų skelbiama įgyvendinančiosios ir tarpinės institucijų interneto svetainėse. 12. Sutinku, kad visa su šia paramos paraiška susijusi informacija būtų naudojama statistikos tikslais. 13. Įsipareigoju, veisdamas mišką, jį prižiūrėdamas ir saugodamas, laikytis miškų priežiūros ir apsaugos reikalavimų, nustatytų Lietuvos Respublikos aplinkos ministerijos tvirtinamuose Miško atkūrimo ir įveisimo nuostatuose. 14. Įsipareigoju vykdyti projektą iki mano prisiimtų įsipareigojimų vykdymo pabaigos. 15. Privalau atsodinti žuvusius želdinius, kad būtų įvykdyti su paramos paraiška pateikto Miško želdinimo ir žėlimo projekto sprendiniai. 16. Žinau, kad įveisęs mišką per 10 darbo dienų, tačiau ne vėliau nei iki einamųjų metų, kai buvo įveistas miškas, lapkričio 1 d., Agentūrai turiu pateikti želdinamų medžių rūšių Pagrindinį miško dauginamosios medžiagos kilmės sertifikatą ir želdinamų medžių ir krūmų įsigijimo dokumentus arba krovinio važtaraštį ar perdavimo–priėmimo aktą. 17. Žinau, kad įveisus mišką Valstybinės miškų tarnybos Miškų kontrolės skyriaus teritorinio poskyrio valstybiniai miškų pareigūnai įveistame miške atliks miško želdinimo darbų kokybės vertinimą, miško želdinių apskaitą ir miško želdinių kokybės vertinimą. Taip pat žinau, kad atliekamose įveisto miško patikrose galiu dalyvauti pats, ar įgalioti kitą atsakingą asmenį, kuris dalyvautų patikros metu. 18. Nurodyta atsiskaitomoji sąskaita priklauso man ir prisiimu visą atsakomybę dėl nuostolių, kurie gali atsirasti klaidingai nurodžius sąskaitos numerį. Įsipareigoju klaidingai apskaičiuotą ir pervestą į mano atsiskaitomąją sąskaitą paramos sumą grąžinti Agentūrai. 19. Žinau, kad, gavus pranešimą dėl klaidingai išmokėtos paramos grąžinimo Agentūrai, man gali būti pradėti skaičiuoti delspinigiai, jei jos negrąžinsiu per nurodytą terminą. 20. Žinau, kad Agentūra gali patikrinti pateiktus duomenis ir atlikti patikrą vietoje, gauti papildomos informacijos apie mano ūkinę veiklą. Pateiktus duomenis kontrolės tikslams gali panaudoti ir kitos susijusios Lietuvos Respublikos ir Europos Sąjungos institucijos. 21. Žinau, kad, pažeidus įsipareigojimus, man bus taikomos numatytos sankcijos. 22. Žinau, kad negaliu pretenduoti gauti paramos pagal Lietuvos kaimo plėtros 2007–2013 metų programos priemonę „Pirmas žemės ūkio paskirties žemės apželdinimas mišku“, jei gaunu paramą pagal priemonę „Ankstyvas pasitraukimas iš prekinės žemės ūkio gamybos“. 23. Žinau, kad, veisiant mišką Natura 2000 teritorijose, privalau pateikti pažymą, išduotą saugomos teritorijos direkcijos pagal žemės valdos buvimo vietą, kurioje nurodyta, kad galima veisti mišką Natura 2000 teritorijoje. 24. Esu informuotas ir sutinku, kad Agentūra tikrintų mano asmens duomenis Valstybinės mokesčių inspekcijos ir jos teritorinių įstaigų, Valstybinio socialinio draudimo fondo valdybos ir kitose valstybinėse duomenų bazėse ar kituose registruose apie mano skolą valstybės biudžetui ar socialinio draudimo fondui, taip pat kitą informaciją, reikalingą EB paramai administruoti. 25. Esu informuotas, kad turiu teisę: žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant Europos Sąjungos ir Lietuvos Respublikos teisės aktų nuostatų; esu informuotas, kad duomenų valdytoja yra Agentūra. 26. Paramos gavimo laikotarpiu, Agentūrai paprašius, įsipareigoju teikti papildomą informaciją, susijusią su paramos administravimu. 27. Nepretenduoju į tiesiogines išmokas (už žemės ūkio naudmenas) už plotą, kuriame įveistas miškas. 28. Įsipareigoju artimiausiu Tiesioginių išmokų paraiškų teikimo metu, būdamas patvirtintas paramos gavėju, Tiesioginių išmokų paraiškoje kasmet iki to laiko, kol įveisiamas miškas ir vykdomi prisiimti įsipareigojimai, deklaruoti įveisto miško plotą. 29. Žinau, kad paraiškoje tiesioginėms išmokoms gauti nedeklaravus įveisto miško ploto, už kurį skiriama miško priežiūros ir apsaugos ir prarastų pajamų kompensavimo parama, einamaisiais metais parama nemokama. 30. Žinau, kad Tiesioginių išmokų paraiškoje dvejus metus iš eilės nedeklaravus įveisto miško ploto, už kurį skiriama miško priežiūros ir apsaugos ir prarastų pajamų kompensavimo parama, išmokos nemokamos, o išmokėtą paramos dalį privalau sugrąžinti. 31. Esu informuotas, kad duomenys apie mano gaunamą paramą bus viešinami visuomenės informavimo tikslais, taip pat gali būti perduoti audito ir tyrimų institucijoms, siekiant apsaugoti Europos Bendrijos finansinius interesus, Europos Sąjungos ir Lietuvos Respublikos teisės aktų nustatyta tvarka. 32. Įsipareigoju informuoti Agentūrą apie savo gyvenamosios vietos / buveinės adreso, telefono ar telefakso numerio, elektroninio pašto ir banko duomenų pakeitimą. Neįvykdžius šio įsipareigojimo, negalėsiu reikšti pretenzijų ar atsikirtimų, jog Agentūros veiksmai, atlikti pagal paskutinius jai žinomus duomenis, neatitinka paramos teikimo sąlygų ar pan. 33. Įsipareigoju nekeisti projekto įgyvendinimo vietos ir sąlygų, be Agentūros sutikimo neparduoti ir kitaip neperleisti kitam asmeniui už paramos lėšas įgyto turto mažiausiai 5 metus nuo sprendimo skirti paramą priėmimo datos. 34. Žinau, kad išlaidos, susijusios su Miško želdinimo ir žėlimo projekto įgyvendinimu, negali būti finansuojamos iš kitų nacionalinių programų ir Europos Bendrijos fondų. 35. Sutinku, kad paramos paraiškoje pateikti mano asmens / juridinio asmens, kuriam aš atstovauju, ir kiti duomenys būtų apdorojami ir saugomi paramos priemonių administravimo informacinėse sistemose ir kad Agentūra gautų mano asmens / juridinio asmens, kuriam aš atstovauju, ir kitus duomenis iš kitų juridinių asmenų, registrų ar duomenų bazių paramos administravimo klausimais.

______________

14 Taikoma, jei pareiškėjas yra juridinis asmuo.

__________________________ (pareiškėjo ar jo įgalioto asmens pareigų pavadinimas)	___________ (parašas)	______________ (vardas, pavardė)

Jei projektą parengė ir paramos paraišką padėjo užpildyti konsultantas, nurodykite:

Konsultanto vardas ir pavardė Institucijos pavadinimas Telefono ir fakso Nr.	|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|

Pastaba. Pareiškėjo pateikti duomenys bus apdoroti elektroniniu būdu, juos kontrolės, priežiūros ir vertinimo tikslais gali panaudoti Agentūra, Žemės ūkio ministerija, su Europos žemės ūkio fondo kaimo plėtrai administravimu susijusios Lietuvos Respublikos ir EB institucijos.

Pareiškėjo ar jo įgalioto asmens parašas ____________

Papildomas lapas prie Paramos paraiškos pagal Kaimo plėtros 2007–2013 metų plano priemonę

„PIRMAS ŽEMĖS ŪKIO PASKIRTIES ŽEMĖS APŽELDINIMAS MIŠKU“

(Pildomas tuo atveju, jei kadastriniame ar taksaciniame sklype sudaromas daugiau nei vienas Miško želdinimo ir žėlimo projektas ir jei teikiant Paramos paraišką yra želdomas daugiau nei vienas kadastrinis ar taksacinis sklypas, kuriems yra parengti atskiri Miško želdinimo ir žėlimo projektai)

INFORMACIJA APIE plotą, kuriame planuojama VEISTI ir (arba) JAU YRA įveistas miškas

1.	Miško įveisimo data (pildoma, jei paramos paraiškos teikimo metu miškas jau yra įveistas)	|_|_|_|_| |_|_| |_|_|
2.	Veisiamo / įveisto miško adresas	|_|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|_|
3.	Žemės sklypo kadastro Nr.	|_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_| |_|_|_|_|-|_|_|_|_|-|_|_|_|_|
4.	Taksacinio miško sklypo nustatymo Nr. 15 (pildoma, jei pareiškėjas yra VĮ miškų urėdija, ir sklypas, kuriame planuojama veisti mišką, neįregistruotas Nekilnojamojo turto registre)	|_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|_ |_|_|_|_|_|_|_|_|_|_|_|_|_|_|_|_|
5.	Ar miškas veisiamas saugomoje teritorijoje16?	Taip □ Ne □
6.	Ar miškas veisiamas mažiau palankioje ūkininkauti vietovėje arba žemėje, kurios našumas įvertintas iki 32 balų 17?	Taip □ Ne □
7.	Ar miškas veisiamas karstinių įgriuvų regione esančioje žemėje18?	Taip □ Ne □
8.	Ar miškas veisiamas Natura 2000 teritorijoje19?	Taip □ Ne □
9.	Veisiamo miško funkcinė paskirtis
9.1.	Rekreacinė	□
9.2.	Apsauginė	□
9.3.	Ūkinė	□
10.	Miškas veisiamas dėl šių aplinkosaugos priežasčių (pildoma, jei miškas veisiamas aplinkosaugos tikslais):	□ Erozijos ar išpustymo prevencijai □ Bioįvairovei padidinti □ Vandens išteklių apsaugai □ Potvynių / užliejimų prevencijai □ Klimato pokyčiams švelninti □ Kitos priežastys
11.	Plotas, kuriame veisiamas miškas20	|_|_|_|_|,|_|_| ha
12.	Želdinamas plotas 21	|_|_|_|_|,|_|_| ha
13.	Geros agrarinės būklės žemės ūkio naudmenos, kuriose veisiamas miškas22	|_|_|_|,|_|_|ha (13.1–13.3 laukelių suma)	Bloko Nr.	Lauko Nr. 23
13.1.	Ariamoji žemė	|_|_|_|,|_|_|ha

Ariamoji žemė	|_|_|_|,|_|_|ha
13.2.	Pievos / ganyklos	|_|_|_|,|_|_|ha

Pievos / ganyklos	|_|_|_|,|_|_|ha
13.3.	Kitos žemės ūkio naudmenos	|_|_|_|,|_|_|ha

Kitos žemės ūkio naudmenos	|_|_|_|,|_|_|ha
14.	Ar veisiate greitai augančių medžių trumpos rotacijos plantacinius želdinius? Jei „Taip“, nurodykite veisiamo miško plotą	Taip □ |_|_|_|,|_|_| ha	Ne □
15.	Medžių / krūmų rūšis	Sodmenų kiekis vnt. visame želdinamame plote
|_|_|_|_|_|_|_|_|_| |_|_|_|_|_|_|_|_|_| |_|_|_|_|_|_|_|_|_| |_|_|_|_|_|_|_|_|_| |_|_|_|_|_|_|_|_|_| |_|_|_|_|_|_|_|_|_|	|_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_|
16.	Spygliuočių procentas	|_|_|_| proc.	Lapuočių procentas	|_|_|_| proc.
17.	Ar sodinami ąžuolai (ne mažiau nei 2500 vnt./ha želdinamame plote) bus / yra apsaugoti individualiomis apsaugomis pagal Miško želdinimo ir žėlimo projektą?	Taip □ Ne □ Neaktualu □

Pareiškėjas

(vardas, pavardė) (parašas)

________________

15 Šis numeris nurodytas Valstybinės miškų tarnybos pažymoje, kurioje patvirtinama, kad valstybinės žemės valdytojas sklype, kuriame planuojama veisti mišką, turi teisę vykdyti kompleksinę miškų ūkio veiklą.

16 Jei Miško želdinimo ir žėlimo projektas yra parengtas keliems kadastriniams ar taksaciniams miško sklypams ir vienas iš sklypų yra saugomoje teritorijoje, atsakant į klausimą žymimas atsakymas „Taip“.

17 Žemės palankumas ūkininkauti nurodomas Lietuvos Respublikos žemės ūkio ministro 2004 m. vasario 27 d. įsakyme Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111).

18 Intensyvaus karsto vietovės yra patvirtintos Lietuvos Respublikos žemės ūkio ministro 2004 m. vasario 27 d. įsakymu Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111). Intensyvaus karsto vietovės – tai mažiau palankios ūkininkauti vietovės, kuriose kliūtis ūkininkauti sukelia intensyvaus karsto reiškiniai. Intensyvaus karsto vietovėms priskiriamos šios seniūnijos: Biržų r. – Nemunėlio Radviliškio, Pabiržės, Pačeriaukštės, Parovėjos, Širvenos; Pasvalio r. – Krinčino, Pasvalio, Smilgių. Jei Miško želdinimo ir žėlimo projektas yra parengtas keliems kadastriniams ar taksaciniams miško sklypams ir vienas iš sklypų yra karstinių įgriuvų regione esančioje žemėje, atsakant į klausimą žymimas atsakymas „Taip“.

19 Jei Miško želdinimo ir žėlimo projektas yra parengtas keliems kadastriniams ar taksaciniams miško sklypams ir vienas iš sklypų yra Natura 2000 teritorijoje, atsakant į klausimą žymimas atsakymas „Taip“.

20 Miško želdinimo ir žėlimo projekte nurodytas plotas, kurį sudaro suprojektuotų miško želdinių ir (arba) žėlinių, priešgaisrinių mineralizuotų juostų, elektros trasų, magistralinių dujotiekių ir naftotiekių trasų, einančių per projektuojamus želdinius ir (arba) žėlinius, neželdintų žemės ruožų prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir (arba) žėliniais prie kelių ir vandens telkinių, bei neželdinamų juostų, suprojektuotų šalia kitų žemės ūkio paskirties žemės savininkų sklypų, besiribojančių su suprojektuotais želdiniais ir (arba) žėliniais, plotas.

21 Želdinamas plotas, į kurį neįtraukiamas priešgaisrinių mineralizuotų juostų, elektros trasų, magistralinių dujotiekių ir naftotiekių trasų, einančių per projektuojamus želdinius ir (arba) žėlinius, neželdintų žemės ruožų prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir (arba) žėliniais prie kelių ir vandens telkinių, bei neželdinamų juostų, suprojektuotų šalia kitų žemės ūkio paskirties žemės savininkų sklypų, besiribojančių su suprojektuotais želdiniais ir (arba) žėliniais, plotas.

22 Nurodomi laukų plotai iš paskutinių metų tiesioginių išmokų pasėlių deklaracijos. Jei veisiamo miško sklypo dalis iki 10 proc. yra nedeklaruota tiesioginių išmokų pasėlių deklaracijoje, šio ploto dalį reikia nurodyti 13.3 eilutėje „Kitos žemės ūkio naudmenos“.

23 Lauko numeris turi sutapti su šio lauko numeriu pasėlių deklaracijoje.

Pareiškėjo ar jo įgalioto asmens parašas ____________

_________________

Lietuvos kaimo plėtros 2007–013 metų programos

priemonės „Pirmas žemės ūkio paskirties žemės

apželdinimas mišku“ įgyvendinimo taisyklių

2 priedas

(Lietuvos Respublikos žemės ūkio ministro

2013 m. gegužės 2 d. įsakymo Nr. 3D-313 redakcija)

MIŠKO ŽELDINIŲ RŪŠINĖS SUDĖTIES KATEGORIJŲ NUSTATYMO METODIKA

Miško želdinių rūšinės sudėties kategorija nustatoma, vadovaujantis Miško želdinimo ir žėlimo projekte nurodyta miško želdinių rūšine sudėtimi, išreikšta formule. Šioje formulėje nurodyta kiekvienos projektuojamos medžių (krūmų) rūšies dalis iš dešimties galimų dalių. Ši dalis nustatoma pagal Miško želdinimo ir žėlimo projekte nurodytą šios medžių (krūmų) rūšies (sodinamų ir (ar) savaime želiančių) medelių (krūmų) kiekį procentais nuo visų rūšinės sudėties formulėje nurodytų medžių (krūmų) rūšių medelių (krūmų) kiekio, vadovaujantis 1 lentelėje nurodyta metodika. Viename Miško želdinimo ir žėlimo projekte turi būti nurodyta tik viena želdinių rūšinė sudėtis (rūšinės sudėties formulė). Miško želdinių rūšinė sudėtis turi atitikti 2 lentelėje nurodytą miško želdinių rūšinės sudėties kategoriją.

Medžių (krūmų) rūšių dalių miško želdinių sudėtyje nustatymo metodika

1 lentelė

Atskiros rūšies medelių (krūmų) kiekis proc. nuo visų rūšinėje sudėtyje esančių medelių (krūmų) kiekio	Medžių ar krūmų rūšies dalis miško želdinių sudėtyje
0–5	Nesudaro sveikos dalies (tokiu atveju formulėje prie tokios medžių (krūmų) rūšies nurodomas ženklas „+“)
6–15	1
16–25	2
26–35	3
36–45	4
46–55	5
56–65	6
66–75	7
76–85	8
86–95	9
96–100	10

Miško želdinių rūšinės sudėties kategorijos (pagal rūšinės sudėties formulę)

2 lentelė

Eil. Nr.	Miško želdinių rūšinės sudėties kategorijos	Medžių (krūmų) rūšių dalys rūšinės sudėties formulėje

Spygliučiai	Kietieji lapuočiai ir (arba) mažalapė liepa	Minkštieji lapuočiai, išskyrus mažalapę liepą	Kiti lapuočiai medžiai ir krūmai	Selekcinė / hibridinė drebulė
1.	Spygliuočių su lapuočiais (ne mažiau kaip 20 proc.) ar minkštųjų lapuočių želdiniai ar žėliniai	Spygliuočiai su lapuočiais (ne mažiau kaip 20 proc.)	5–8	0–1	1–5	0–3	0

1. Minkštieji lapuočiai	0–5	0–1	5–10	0–3	0
2.	Spygliuočių ir (arba) minkštųjų lapuočių želdiniai ar žėliniai su ne mažiau kaip 20 proc. kietųjų lapuočių ir (arba) liepos priemaiša	Spygliuočiai su ne mažiau kaip 20 proc. kietųjų lapuočių ir (arba) liepos priemaiša	5–8	2–5	0	+	0

2. Minkštieji lapuočiai su ne mažiau kaip 20 proc. kietųjų lapuočių ir (arba) liepos priemaiša	+	2–5	5–8	+	0

3. Spygliuočiai ir minkštieji lapuočiai su ne mažiau kaip 20 proc. kietųjų lapuočių ir (arba) liepos priemaiša	1–7	2–5	1–7	+	0
3	Kietųjų lapuočių ir (arba) liepos želdiniai ar žėliniai su spygliuočių ir (arba) minkštųjų lapuočių priemaiša iki 40 proc.	Kietieji lapuočiai ir (arba) liepa su spygliuočių priemaiša iki 40 proc.	3–4	6–7	0	+	0

Kietieji lapuočiai ir (arba) liepa su minkštųjų lapuočių priemaiša iki 40 proc.	+	6–7	3–4	+	0

Kietieji lapuočiai ir (arba) liepa su spygliuočių ir minkštųjų lapuočių priemaiša iki 40 proc.	1–3	6–7	1–3	+	0
4.	Kietųjų lapuočių, liepų, selekcinių drebulių (įskaitant hibridines drebules) gryni želdiniai ar žėliniai	Kietųjų lapuočių, liepų gryni želdiniai ar žėliniai	0–2	8–10	0–2	+	0

4. Selekcinių drebulių (įskaitant hibridines drebules) gryni želdiniai ar žėliniai	0–2	0–2	0–2	+	8–10
5.	Ąžuolo želdiniai, kai želdinamame plote pasodinta ir apsaugota individualiomis apsaugomis ne mažiau kaip 2500 vnt./ha ąžuolo sodmenų	Be nurodyto minimalaus kiekio ąžuolo gali būti ir kitų kietųjų lapuočių bei minkštųjų lapuočių ir spygliuočių medžių rūšių
6.	Greitai augančių hibridinių drebulių trumpos rotacijos plantaciniai želdiniai	10
7.	Kitų greitai augančių medžių plantaciniai želdiniai	Tuopa, drebulė, baltalksnis – 10

_________________